JCSAT-RA

JCSAT-RA (sākotnēji JCSAT-12) ir Japānas uzņēmuma JSAT Corporation sakaru pavadonis. Orbītā palaists 2009. gada maijā. Tas kalpo kā orbitālā rezerve.

Pavadoni izgatavojis ASV uzņēmums Lockheed Martin uz platformas A2100AXS bāzes. Kosmiskā aparāta masa startā bija 4500 kg. Tas ir apgādāts ar 30 Ku un 12 C joslas raidītājiem.

Līgums ar Lockheed Martin par JCSAT-12 izgatavošanu tika noslēgts 2007. gada 6. septembrī, dienu pēc JCSAT-11 zaudēšanas nesējraķetes avārijā.

JCSAT-12 tika palaists 22:13 UTC ar nesējraķeti Ariane 5ECA (lidojums VA-206) no Gviānas kosmiskā centra kopā ar Austrālijas pavadoni Optus D3. Ģeostacionāro orbītu pavadonis sasniedza paša spēkiem. Tas tika pozicionēts punktā 143° austrumu garuma un pārdēvēts par JCSAT-RA.


8. tramvaju maršruts (Rīga)

8. tramvaju maršruts bija Rīgas sabiedriskā transporta tramvaju maršruts, kas kursēja no Tapešu ielas līdz Mežaparkam. Maršruts bija 2. un 11. tramvaju maršruta apvienojums.

8. tramvaju maršrutu apkalpoja RP SIA "Rīgas satiksme" 5. tramvaju depo.

Šis maršruts tika atklāts ar numuru 2/11, vēlāk to pārnumurēja par 8. maršrutu. Maršruts nekursēja kopš , sākoties remontdarbiem 13. janvāra ielā, pavisam tas tika slēgts . Līdz 1979. gadam 8. tramvaju maršruts kursēja no Keramikas līdz Zasulauka stacijai.


Zvejnieks

Zvejnieks, arī zvejas speciālists, ir cilvēks, kas nodarbojas ar zveju vai strādā kā zvejas kuģa apkalpes loceklis. Latvijas Zvejniecības likumā "zvejnieks" tiek definēts, kā "fiziskā persona, kas tieši veic zveju, tas ir, rīkojas ar zvejas rīkiem, vai juridiskā persona, kuras vārdā un uzdevumā tiek veikta zveja".

Cilvēki var nodarboties ar zveju pārtikas iegūšanas, hobiju vai sporta nolūkos, kā arī komerciāli.

Persona, kas nodarbojas ar zivju ķeršanu, izmantojot īpašus āķus un ēsmu, tiek dēvēta par makšķernieku.


Bavārijas Ruprehts

Ruprehts Marija Luitpolds Ferdinands (; dzimis , miris ), zināms kā Bavārijas Ruprehts jeb Bavārijas Roberts, bija pēdējā Bavārijas karalistes karaļa Ludviga III vecākais dēls, Bavārijas troņmantinieks un Vācijas impērijas armijas ģenerālfeldmaršals.

Pirmā pasaules kara laikā karoja Rietumu frontē, komandēdams vispirms Vācijas impērijas 6. armiju, bet vēlāk armiju grupu "Ruprehts". Pēc Vācijas zaudējuma karā Bavārijā tika nodibināta republika. Ruprehts savas dzīves laikā neatzina Bavārijas monarhijas likvidēšanu un pretendēja uz karalistes troni. Būdams politiski labējs monarhists, tomēr bija Ādolfa Hitlera politiskais pretinieks. 1939. gadā devās trimdā uz Itāliju. 1944. gada oktobrī Ruprehta sieva un bērni Ungārijā tika arestēti un kara beigas sagaidīja koncentrācijas nometnē. Pēc kara ar ģimeni atgriezās Bavārijā, kur dzīvoja pilī Štarnbergā.


Verners Kraulis

Verners Kraulis (dzimis , miris ) bija latviešu psihiatrs un eigēniķis, Hermaņa Budula skolnieks.

Beidzis Rīgas pilsētas ģimnāziju. No 1924. līdz 1944. gadam bija Rīgas Sarkankalna slimnīcas ārsts. 1927. gadā beidza Latvijas Universitāti. 1929. gadā Minhenē papildinājās pie Ernsta Rīdina (Ernst Rüdin). 1931. gadā aizstāvēja doktora disertāciju "Par histerisko reakciju un viņas konstitūcionāliem pamatiem".

Trīsdesmito gadu beigās pasniedza eigēnikas kursu Latvijas Universitātē. Latvijas Universitātē 1937. gadā tika izveidota eigēnikas katedra. 1938. gadā V. Krauļa lasītās lekcijas eigēnikā medicīnas studentiem bija obligātas.


Dāme/Marka

Dāme/Marka () ir pilsēta un kopiena Vācijā, Brandenburgā, Teltovas-Flēmingas apriņķī pie Šprē pietekas Dāmes upes.


Glēzeris

Glēzeris (arī Pilsezers, Piriču ezers, Pīrijervs ()) ir ezers Valkas novada Ērģemes pagasta ziemeļaustrumos. Ezeru šķērso valsts robeža ar Igauniju, un tā ziemeļu daļa atrodas Igaunijas teritorijā.

Glēzerī dzīvo asari, līdakas un raudas. Tas ietilpst Ziemeļvidzemes biosfēras rezervāta teritorijā.


Progress MS-03

Progress MS-03 (Прогресс МС-03; SKS apzīmējums ISS-64P) bija Krievijas automātisks kravas kosmosa kuģis no Progress-MS sērijas. Paredzēts kravu nogādāšanai uz Starptautisko kosmosa staciju (SKS). Tas orbītā palaists 2016. gada jūlijā. Dabību beidza 2017. gada janvārī.


Rūķis (ezers)

Rūķis (arī Glodis, Glūdes ezers, Rūķezers, Sūdainis) ir subglaciāls caurteces ezers Valkas novada Ērģemes pagasta dienvidrietumos, 3,5 kilometrus uz rietumiem no Turnas.

Dibens — dūņains. Krasti — zemi, ziemeļos — lēzeni, tie ir grūti pieejami. Ezerā ietek grāvis no Sutaiņa, iztek — Ērgļupīte uz Sedu.

Makrofīti — ezera meldri, niedres, kalmes, upes kosas, peldošās, spožās un visgarās glīvenes, raglapes, elši, mazie ūdensziedi. Ezerā dzīvo līdakas, raudas, līņi, plauži, karūsas un asari. Ligzdo pīles. Kad ziemeļu krastā darbojās ferma, tā stipri piesārņoja ezeru. Rūķis ietilpst Ziemeļvidzemes biosfēras rezervāta teritorijā.


Rigondas gatve

Rigondas gatve ir iekškvartāla lokveida iela Kurzemes rajonā Imantā, Rīgā. Sākas pie Slokas ielas 130A un beidzas pie Kurzemes prospekta 64.

Pilsētas ielu sarakstos Rigondas gatve pirmoreiz minēta 1980. gadā ar savu tagadējo nosaukumu.

Ielā ir daudzstāvu dzīvojamo ēku apbūve. Kopējais ielas garums ir aptuveni 500 metru. Sabiedriskais transports pa ielu nekursē.


Purgaile

Purgaile (arī Ķaka, Ķēķupīte) ir Sedas kreisā krasta pieteka Valkas un Valmieras novados.

Iztece - uz rietumiem no Laiviņu purva. Tek ziemeļrietumu virzienā. Ietek Sedā lejpus Rikandas ietekas. Upi šķērso valsts autoceļš A3 (Inčukalns—Valmiera—Igaunijas robeža (Valka)) un dzelzceļa līnija Rīga—Lugaži, tās krastos neatrodas lielākas apdzīvotās vietas.


Stince

Stince ir Rikandas labā krasta pieteka Valkas novadā.

Iztece - uz ziemeļaustrumiem no Bezdibeņa ezera. Tek austrumu virzienā. Ietek Rikandā pie Āpšu (nominatīvs - Āpšas) mājām. Upi nešķērso valsts autoceļi, tās krastos neatrodas lielākas apdzīvotās vietas.


Burboni

Burbonu dinastija (, ) ir valdnieku dinastija, kas cēlusies 13. gadsimtā no Burbonas hercogiem, kas piederēja Kapetingu dinastijas atzaram. Navarras karaļi (1550—1621), Francijas karaļi (1589—1848 ar pārtraukumiem), Spānijas karaļi (1700—1931 ar pārtraukumiem, kopš 1975), Sicīlijas un Neapoles karaļi (1734—1816 ar pārtraukumiem), pēc tam Abu Sicīliju karaļi (1816—1861), Parmas hercogi (1748—1802, 1847—1858), Luksemburgas lielhercogi (kopš 1964).


Bavārijas hercogs Francis

Bavārijas hercogs Francis Bonaventura Adalberts Maria (; dzimis ) ir pašreizejais Vitelsbahu dinastijas galva.

Pēdējā Bavārijas karaļa mazmazdēls. Otrā pasaulers kara laikā Vitelsbahi bija nacistu pretinieki, tāpēc Francis kopā ar māti kara beigu posmu pavadīja ieslodzījumā koncentrācijas nometnē. Pēc kara studēja Minhenes Universitātē un kļuva par ievērojamu mākslas kolekcionāru. Dzīvo Nimfenburgas pilī, Minhenē.


Leptospiroze

Leptospiroze ( (leptós) — 'šaurs', 'smalks'; (speíra) — 'savijums'), sarunvalodā saukta arī par žurku slimību, ir infekcijas slimība, kuru ierosina mikroorganismi — leptospīras. Infekcijas avots ir mājdzīvnieki un grauzēji. Slimības parādīšanās simptomi: paaugstināta ķermeņa temperatūra, bezmiegs, galvas un muskuļu sāpes.


Zigrīda Stungure

Zigrīda Stungure (dzimusi , mirusi ) bija latviešu teātra un kino aktrise. Latvijas PSR Nopelniem bagātā mākslas darbiniece no 1971. gada un Latvijas PSR Tautas skatuves māksliniece no 1989. gada.

1950. gadā beigusi Latvijas PSR Teātra institūtu. No 1950. līdz 1951. gadam strādāja Liepājas teātrī, bet vēlāk kļuva par Dailes teātra aktrisi. Kopš 1955. gada filmējusies kino.


Ukermarkas apriņķis

Ukermarkas apriņķis () ir apriņķis Vācijā, Brandenburgas federālajā zemē.

Apriņķis robežojas ar Brandenburgas Barnimas apriņķi dienvidos un Oberhāfeles apriņķi dienvidrietumos, Mēklenburgas-Priekšpomerānijas Mēklenburgiše Zēplates apriņķi ziemeļrietumos un Priekšpomerānijas-Greifsvaldes apriņķi zieme;laustrumos, kā arī Poliju austrumos.

Ukermarkas apriņķis iedalās 5 pilsētās un 8 kopienās. Pilsētas ir Angerminde, Lihene, Prenclava, Švete/Odera un Templīne, bet kopienas — Boicenburgenlandes, Nordvestukermarka un Ukerlande bez sīkāka iedalījuma, kā arī Brisova (Ukermarka), Garca (Odera), Gersvalde, Gramcova un Odera-Velze ar sīkāku iedalījumu.


AS Nancy

Association Sportive Nancy-Lorraine, zināms arī kā AS Nancy, ASNL vai vienkārši Nancy, ir Francijas futbola klubs no Nansī. Klubs ir dibināts 1967. gadā. Pašlaik spēlē Francijas futbola otrajā līmenī — Ligue 2. Klubs ir vienreiz kļuvis par Francijas kausa ieguvējiem un vienreiz uzvarējis arī Francijas līgas kausa izcīņā. Lielākais panākums Francijas čempionātā — divreiz sasniegta 4. vieta (1977. un 2008. gadā). Mājas spēles aizvada Marsela Piko stadionā, kurā ir 20 087 skatītāju vietas.

Viens no kluba visu laiku pazīstamākajiem spēlētājiem ir Mišels Platinī, kas komandā spēlējis no 1972. līdz 1979. gadam.


Dagnis Iļjins

Dagnis Iļjins (dzimis ) ir latviešu kanoe airētājs.

2012. gada Eiropas U-23 čempionātā izcīnījis sudraba medaļu 500 m distancē, nākamajā gadā izcīnījis sudraba medaļu Pasaules U-23 čempionātā 1000 m distancē. Pieaugušo sacensībās izcīnījis 5. vietu 1000 m distancē 2013. gada Eiropas čempionātā. Vairākas reizes kļuvis par Latvijas čempionu.

Kvalificējās startam , kur izcīnīja 12. vietu 1000 m distancē, bet 200 m distancē finālu nesasniedza.


Dijon FCO

Dijon Football Côte-d'Or, zināms arī kā Dijon FCO, DFCO vai vienkārši Dijon, ir Francijas futbola klubs no Dižonas. Klubs ir dibināts 1998. gadā, pašlaik spēlē Francijas 1. līgā. Mājas spēles aizvada Gastona Žerāra stadionā, kurā ir 15 995 skatītāju vietas.


Turna

Turna ir ciems Valkas novada Ērģemes pagastā. Atrodas pagasta dienvidos 7,1 km no pagasta centra Ērģemes, 18,5 km no novada centra Valkas un 153,9 km no Rīgas. Uz dienvidiem no ciema atrodas Sedas purvs.

Apdzīvotā vieta atrodas pie autoceļa V237 (Ērģeme–Turna–Daksti).

Ciemā ir Tautas nams, sociālo dzīvokļu nams un Otrā pasaules kara brāļu kapi.


Suķieris

Suķieris (arī Suķiera ezers) ir ezers Valkas novada Ērģemes pagasta ziemeļaustrumos, apmēram 5,5 kilometrus uz ziemeļiem-ziemeļaustrumiem no Ērģemes.

Ezers ietilpst Ziemeļvidzemes biosfēras rezervāta teritorijā.


Valdis (ezers)

Valdis (arī Vadžu ezers, Valda ezers, Valža ezers, Valžezers, Valžu ezers) ir publisks subglaciāls caurteces ezers Valkas novada Ērģemes pagasta dienvidos, uz dienvidrietumiem no Turnas.

Dibens — smilšains, vietām dūņains. Krasti — zemi, austrumos — slīpi. Ezerā ietek grāvis un strauts, iztek — strauts uz Sedu. Ūdens krāsa — dzidrūdens. Makrofīti — niedres, ezera meldri, garlapu gundegas, grīšļi, glīvenes (visgarās, spožās, peldošās), dzeltenās lēpes, skujenes, sūnas, hāras. Ezerā dzīvo līdakas, raudas, līņi, karūsas, akmeņgrauži, asari un plauži. Sastopami vēži. Ezerā mīt bebri.

Ezers ietilpst Ziemeļvidzemes biosfēras rezervāta teritorijā. Ezera ziemeļaustrumos ierīkota atpūtas vieta un peldvieta.


Vēršādiņa

Vēršādiņa (arī Vēršāda, Vēršādas ezers) ir subglaciāls ezers Valkas novada Ērģemes pagasta dienvidos, uz dienvidiem no Valda.

Notece uz Valdi. Makrofīti - raglapes, niedres, lēpes, ūdensrozes.

Ezers ietilpst Ziemeļvidzemes biosfēras rezervāta teritorijā.


Vircēlis

Vircēlis (arī Viceļa ezers, Vircelis, Virdēlis, Viruļa ezers) ir subglaciāls caurteces ezers Valkas novada Ērģemes pagasta dienvidos, 2 kilometri uz dienvidrietumiem no Turnas.

Dibens - dūņains. Krasti - zemi, grūti pieejami. Ietek grāvis, iztek grāvis uz Kukra ezeru. Makrofīti - vilkvālītes, grīšļi, peldošās un visgarās glīvenes, dzeltenās lēpes, ūdensgundegas, elši, iegrimušās raglapes. Ezerā dzīvo līdakas, raudas, līņi, karūsas un asari.

Ezers ietilpst Ziemeļvidzemes biosfēras rezervāta teritorijā.


Zūdainis

Zūdainis (arī Sutaines ezers, Sutainis) ir subglaciāls caurteces ezers Valkas novada Ērģemes pagasta dienvidos.

Ietek grāvis no Kukra ezera, iztek grāvis uz Rūķi. Ezers ietilpst Ziemeļvidzemes biosfēras rezervāta teritorijā.


Žukupe

Žukupe ir Rikandas upes kreisā krasta pieteka Valkas novadā.

Iztece no Bērzu ezera. Tek dienvidu virzienā. Upi šķērso valsts autoceļš P22 (Valka—Rūjiena), tās krastos neatrodas lielas apdzīvotās vietas.


Kārlis Gustavs Hempels

Kārlis Gustavs Hempels (, dzimis , miris ) bija vācu/amerikāņu zinātnes filozofs.

Hempels ir viens no 20. gadsimta redzamākajiem loģiskā pozitīvisma pārstāvjiem zinātnes filozofijā. Studēja matemātiku un filozofiju Getingenes Universitātē. 1929. gadā iepazinās ar Karnapu un iesaitījās Berlīnes pulciņa darbā. 1934. gadā Berlīnē aizstāvēja doktora disertāciju varbūtību teorijā.

1934. gadā pameta Vāciju, bet 1939. gadā no Eiropas pārcēlās uz ASV, kur darbojās Čikāgas Universitātē, Ņujorkas pilsētas koledžā, Jeila Universitātē, Prinstonas Universitātē.


Etkinss

Deriks Etkinss (Derrick Atkins; 1985) — Bahamu salu vieglatlēts; Henrijs Etkinss (Henry Atkins; 1872—1955) — Lielbritānijas šahists.


Sevastopoles aplenkums (1941—1942)

Sevastopoles aplenkums (), pazīstama arī kā Sevastopoles aizstāvēšana un kauja par Krimu (Оборо́на Севасто́поля и би́тва за Крым) jeb vienkārši kauja par Sevastopoli (), bija kauja un aplenkums, kas norisinājās Otrā pasaules kara laikā Krimas pussalas teritorijā. Aplenkums ilga no 1941. gada 30. oktobra līdz 1942. gada 4. jūlijam, kura laikā Ass valstu spēki (galvenokārt vācu, rumāņu un itāļu karaspēka vienības) centās ieņemt Sevastopoli, kas tajā laikā tika uzskatīta par vienu no svarīgākajām Padomju Savienības karabāzēm Melnās jūras krastos un visnocietinātāko ostas pilsētu pasaulē.

Pēc Sevastopoles krišanas un pārējās Krimas pussalas ieņemšanas vācu armijai pavērās iespēja atbrīvot liekas karaspēka vienības uz citiem frontes sektoriem, un uzsākt padziļinātāku koncentrēšanos uz 1942. gada vasaras stratēģisko ofensīvu PSRS dienvidrietumos ar mērķi sasniegt vitāli svarīgās Kaukāza naftas atradnes.


Igaunijas vēsture

Igaunijas vēsture aptver notikumus Igaunijas teritorijā kopš pirmo mūsdienu cilvēku parādīšanās jaunākā ledus laikmeta beigu posmā līdz mūsdienām.


Pauls Šulce-Naumburgs

Pauls Šulce-Naumburgs (; dzimis , miris ) bija vācu arhitekts, gleznotājs, publicists un politiķis. 1930. gadā iestājās NSDAP. Viens no nacistu arhitektūras teorētiķiem, modernisma arhitektūras noliedzējiem.

No 1900. līdz 1917. gadam publicēja populāru grāmatu sēriju "Kultūras darbs" (Kulturarbeiten). No 1914. līdz 1917. gadam radīja, iespējams, savu pazīstamāko būvi - Cecilienhof Potsdamā, nākamo Potsdamas konferences vietu. 1922. gadā Pauls Šulce-Naumburgs apprecējās ar Margareti Derru. 1934. gadā pāris izšķīrās, bet Margarete dažas nedēļas pēc tam kļuva par Vilhelma Frika sievu. Pauls Šulce-Naumbergs darbojās valdībai tuvajā organizācijā "Vācu arhitektu un inženieru kaujas savienība" (Kampfbund deutscher Architekten und Ingenieure). 1944. gadā kā viens no četriem arhitektiem Pauls Šulce-Naumburgs tika iekļauts Gebelsa sastādītajā īpaši svarīgo kultūras darbinieku sarakstā (Gottbegnadeten list).


Angerminde

Angerminde () ir pilsēta Vācijā, Brandenburgā, Ukermarkas apriņķī 69 kilometrus uz ziemeļaustrumiem no Berlīnes.


Bezdibenis (Kārķu pagasts)

Bezdibenis (arī Bezdibena ezers, Bezdibens, Bezdibeņa ezers, Bezdibeņu ezers) ir caurteces purva ezers Valkas novada Kārķu pagasta austrumos, Bezdibeņa purvā, ap 5,5 kilometrus uz ziemeļiem-ziemeļaustrumiem no Kārķiem.

Dibens - dūņains. Krasti - zemi, dažās vietās augsti. Ietek grāvis, iztek Silene uz Akmeni. Ūdens krāsa - brūnūdens. Makrofīti - grīšļi, dzeltenās lēpes. Ezerā dzīvo karūsas un asari. Ligzdo pīles.

Ezers ietilpst Ziemeļvidzemes biosfēras rezervāta teritorijā.


Bremmes ezers

Bremmes ezers ir ezers Valkas novada Kārķu pagasta dienvidos, 2,3 kilometrus uz dienvidrietumiem no Vēveriem.

Ezers ietilpst Ziemeļvidzemes biosfēras rezervāta teritorijā.


Cepšu ezers

Cepšu ezers (arī Cepsis, Cepša ezers) ir publisks caurteces ezers Valkas novada Kārķu pagasta austrumos.

Dibens - dūņains, rietumos un dienvidrietumos - smilšains. Krasti lēzeni, rietumos un dienvidrietumos - pieejami. Ezerā ietek četri grāvji, iztek Šēlupīte uz Ķiri. Ūdens krāsa - brūnūdens. Makrofīti - niedres, ezera meldri, šaurlapu vilkvālītes, grīšļi, dzeltenās lēpes, peldošās glīvenes. Ezerā dzīvo ķīši, ruduļi, raudas, plauži, līdakas, asari un pliči.

Ezers ietilpst Ziemeļvidzemes biosfēras rezervāta teritorijā.


Mazā Stērstu iela

Mazā Stērstu iela ir iela Rīgā, Zemgales priekšpilsētā, Ziepniekkalnā. Mazā Stērstu iela sākas krustojumā ar Bauskas ielu un beidzas krustojumā ar Dignājas un Stērstu ielu.


Jāngložu ezers

Jāngložu ezers (arī Jangložu ezers, Jaungložu ezers, Jāņgložu ezers) ir ezers Valkas novada Kārķu pagasta dienvidaustrumos, uz ziemeļiem no Vēveru ciema.

Ezers ietilpst Ziemeļvidzemes biosfēras rezervāta teritorijā.


Akmene (Ķires satekupe)

Akmene (arī Akmeņupe, Akmeņupīte) ir Ķires kreisā satekupe Valkas novadā.

Izteka uz ziemeļiem no Veckārķiem. Tek dienvidu virzienā, pie Veckārķiem pagriežoties uz ziemeļrietumiem. Lielākā pieteka - Silene. Augšpus Kārķiem, satekot ar Šēlupīti, Akmene izveido Ķires upi. Upi divreiz šķērso valsts autoceļš V180 (Naukšēni-Piksāri–Veckārķi), tās krastos atrodas Veckārķi.


Stērstu iela (Rīga)

Stērstu iela ir viena no ielām Rīgā, Zemgales priekšpilsētā, Ziepniekkalna apkaimē. Tā sākas pie Ķekavas un Ziepju ielu krustojuma. Iela sastāv no 2 braukšanas joslām.


Higiēna

Higiēna ir pasākumu kopums, kas nodrošina cilvēka organisma normālu funkcionēšanu un veselības saglabāšanu. Pasaules veselības organizācija ir definējusi, ka higiēna ir apstākļi un ieradumi, kas uztur veselību un preventīvu darbību kopums slimību izplatīšanās novēršanai. Šaurā nozīmē ar terminu "higiēna" saprot tīrību, tomēr tas aptver daudz plašāku kopumu — veselīgu vidi veidojošas profilaktiskas darbības, dzīvesveidu un sadzīves apstākļus.

Higiēna ir arī medicīnas nozare, kas pētī ārējo dzīves apstākļu ietekmi uz cilvēka organismu un veselību, izstrādā pasākumus un normas veselības aizsardzībai pret nelabvēlīgu ārējo faktoru iedarbību. Medicīnas higiēna aptver ar veselības aizsardzību saistītas prakses, piemēram, vides tīrību, instrumentu sterilizēšanu, roku higiēnu, ūdens attīrīšanu un medicīnisko atkritumu iznīcināšanu.

Pārtikas, farmācijas un citu produktu ražošanā higiēna ir nozīmīga daļa no kvalitātes nodrošināšanas procesa, pārbaudot produkta atbilstību drošai lietošanai mikrobioloģiskā līmenī un definējot higiēnas prasības ražošanas apritē iesaistītajam personālam. Eiropas Savienība ir definējusi stingras prasības pārtikas higiēnas jautājumos, kuru galvenais mērķis ir nodrošināt augsta līmeņa patērētāju aizsardzību pārtikas nekaitīguma ziņā.


Aizupieši (Kalupes pagasts)

Aizupieši ir ciems Augšdaugavas novada Kalupes pagastā. Atrodas pagasta centrālajā daļā 2 km no pagasta centra Kalupes, 33 km no novada centra Daugavpils un 213 km no Rīgas.

Apdzīvotā vieta atrodas pie autoceļa V678, netālu no Kalupes.


Andrupīte (Ķires pieteka)

Andrupīte ir Ķires kreisā krasta pieteka Valkas un Valmieras novados.

Izteka uz dienvidiem no Kārķiem. Tek ziemeļrietumu virzienā. Līvena grāvis savieno Andrupīti ar Sedas upi. Ietek Ķirē lejpus Kārķiem. Upi nešķērso valsts autoceļi, tās krastos nav lielu apdzīvoto vietu.


Svjatopolku-Mirsku dzimta

Svjatopolku-Mirsku dzimta arī Mirsku dzimta (, , ) bija sena kņazu dzimta Polijā un Krievijā. Dzimtas pirmsākumi tiek lēsti ap 16. gadsimta sākumu. Kopš 18. gadsimta dzimta mainījusi uzvārdu no Mirski uz Svjatopolki-Mirski. Svjatopolks bija Kijevas kņaza Vladimira Svjatoslaviča dēls. Dzimta sevi uzskatīja par īstajiem Miras īpašniekiem. Kņazu dzimtas tituls apstiprināts 1821. gadā Polijā un 1861. gadā Krievijā.


The Floating Piers

The Floating Piers bija vides mākslas objekts, kura autori bija Kristo un Žanna Kloda. To veidoja 100 000 kvadrātmetru dzeltena auduma un 220 000 augsta blīvuma polietilēna pontoni, kas bija uzstādīti Izeo ezerā netālu no Brešas Itālijā. Šie materiāli veidoja gājēju celiņus starp Sulzano, Monte Izola un Sanpaolo salu.


Baltupe (Acupītes pieteka)

Baltupe ir Acupītes kreisā krasta pieteka Valkas novadā.

Izteka uz ziemeļiem no Kārķiem, Boku purvā. Tek ziemeļrietumu virzienā. Ietek Acupītē lejpus Ērmuižām. Upi nešķērso valsts autoceļi, tās krastos nav lielu apdzīvoto vietu.


Lejasšķiņķi

Lejasšķiņķi, agrāk Šķiņķi, ir ciems Alūksnes novada Jaunalūksnes pagastā. Atrodas pagasta dienvidaustrumu daļā 10 km no pagasta centra Kolberģa, 6 km no novada centra Alūksnes un 208 km no Rīgas.

Apdzīvotā vieta atrodas nomaļus no vietējas nozīmes autoceļiem, netālu no Šķiņkupītes ietekas Ievednē.


Andrijova

Andrijova, arī Andrijeva, ir ciems Augšdaugavas novada Kalupes pagastā. Atrodas pagasta ziemeļu daļā 4 km no pagasta centra Kalupes, 39 km no novada centra Daugavpils un 212 km no Rīgas.

Apdzīvotā vieta atrodas nomaļus no vietējās nozīmes autoceļiem, starp Lielo un Mazo Kalupes ezeru, Kalupes krastā.


F.C. Crotone

Football Club Crotone, parasti saukts F.C. Crotone vai vienkārši Crotone, ir Itālijas futbola klubs no Krotones, pilsētas Kalabrijā. Klubs ir dibināts 1910. gadā. Pašlaik spēlē Itālijas B sērijā. Pirmo reizi kluba pastāvēšanas vēsturē A sērijā spēlēja 2016.—2017. gada sezonā, ieguva 17. vietu, saglabājot vietu augstākajā līgā. Vēlāk izkrita no A sērijas, bet 2020. gadā tajā atgriezās. Mājas spēles aizvada Ecio Šidas stadionā, kurā ir 9631 skatītāju vieta.


Radikāls līdzskanis

Radikālie līdzskaņi tiek artikulēti ar mēles sakni rīkles atverē (žāvā). Radikāla artikulācija iekļauj faringālu un epiglotālu artikulācijas vietas. Dažkārt glotālie līdzskaņi arī tiek uzskatīti par radikālajiem, bet tie precīzāk tiek definēti kā līdzskaņi, kuriem nav artikulācijas vietas, bet ir tikai fonācija.

Termins "radikāls" tika ieviests lai precizētu terminu faringāls, kas apzīmēja visus rīklē artikulētos līdzskaņus, nešķirojot, vai artikulētājs ir mēles sakne ("augstie" faringālie) vai uzgāmurs ("zemie" faringālie). Tomēr termins radikāls vēl nav pilnībā ieviesies un faringāls joprojām tiek lietots šajā plašākajā nozīmē.


Pasažieru vilciens Rīga—Ventspils

Pasažieru vilciens Rīga—Ventspils ir pasažieru vilcienu maršruts, kas savieno Rīgu un Ventspili. Maršruts izmanto dzelzceļa līnijas Rīga—Tukums II un Tukums II—Ventspils. Līdz 1998. gadam pastāvēja maršruts Rīga—Jelgava—Ventspils, kas izmantoja līnijas Rīga—Jelgava un Tukums II—Jelgava. Pasažieru dīzeļvilcieni maršrutā Rīga—Ventspils caur Jūrmalu nekursē no 2010. gada 15. februāra.


Francijas aizjūras departamenti

Aizjūras departamenti (), kas vienlaikus ir arī Aizjūras reģioni () ir Francijas teritoriālās kopienas, kas ir iekļautas Francijas Republikā tāpat kā metropoliskie departamenti un reģioni.


Stūrmanis

Stūrmanis ir kuģa klāja komandas virsnieks. Viņa pamatuzdevums ir nodarboties ar kuģa vadīšanu. Bez vārda stūrmanis lieto arī vārdus kapteiņa palīgs () vai klāja virsnieks (deck officer). Stūrmaņi kuģa vadīšanu veic sardzēs (maiņās), tādēļ dažreiz tiek lietoti termini sardzes stūrmanis vai vakts stūrmanis. Parasti uz kuģa ir trīs stūrmaņi: vecākais kapteiņa palīgs (chief mate), 2. kapteiņa palīgs (2nd mate) un 3. kapteiņa palīgs (3rd mate).


Faringāls līdzskanis

Faringāli līdzskaņi tiek artikulēti ar mēles sakni pret rīkles galu. Sekundāro artikulāciju, kad primārās artikulācijas laikā tiek sasprindzināts rīkles gals, sauc par faringalizāciju.


Centrālāzija

Centrālāzija ir liels sauszemes ieskauts reģions Āzijā. Lai arī eksistē dažādas tā robežu definīcijas, neviena no tām nav vienprātīgi pieņemta. Par spīti neskaidrībām robežu jautājumā, tam ir dažas svarīgas kopīgās iezīmes. Centrālāzija vienmēr ir saistījusies ar klejotāju tautām un Zīda ceļu, tāpēc tā ir bijusi krustceles tirdzniecības un kultūras ceļiem starp Eiropu, Rietumāziju, Dienvidāziju un Austrumāziju. Dažreiz to sauc arī par Vidusāziju, aplūkojot to Eirāzijas kontinenta kontekstā. Zināmā mērā šis reģions ir saistīts ar Turkestānu (tjurku valodās runājošo tautu teritoriju).

Ģeopolitiski tas atrodas uz dienvidaustrumiem no Krievijas Federācijas, uz rietumiem no Ķīnas, uz ziemeļiem no Irānas un Pakistānas. Vēsturiski šo teritoriju apdzīvoja klejotāji lopkopji un tirgotāji, kas pirms vairākiem tūkstošiem gadu radīja savdabīgas Baktrijas, Sogdiānas, Kušānu valsts kultūras.


2008. gada Dakaras rallijs

2008. gada Dakaras rallijs bija ieplānots kā 30. Dakaras rallijs. Ja tas nebūtu atcelts, tas sāktos Lisabonā, , dotos cauri Eiropai un Āfrikai, un beigtos , Dakarā, Senegālā. Startam bija pieteikti 245 motocikli, 20 kvadricikli, 205 automašīnas un 100 kravas automašīnas. Kopā 570 ekipāžas no 50 dažādām valstīm piedalītos rallijreidā, par 60 ekipāžām vairāk nekā 2007. gadā. Sakarā ar drošības draudiem no teroristiskām organizācijām un franču ģimenes bojāeju 2007. gada decembrī, Mauritānijā, rallijs tika atcelts. Par to tika paziņots preses konferencē dienu pirms rallija sākuma, plkst. 14:00 pēc Latvijas laika.


Kīfa

Kīfa () ir pilsēta un departamenta centrs dienvidu-centrālajā Mauritānijā. Kīfa ir Asābas reģiona galvaspilsēta.

Tā ir slavena ar antīkajām Kīfas krellēm.


Tidžikdža

Tidžikdža () ir Tagāntas reģiona galvaspilsēta centrālajā Mauritānijā, kura atrodas uz Tagānta plato. Dibināta 1680. gadā, iedzīvotāju skaits ap 6000.

Pilsēta ir atpazīstama pēc palmām un tās vernakulārās arhitektūras. Pilsētā ir arī lidosta.


Portimauna

Portimauna (, ) ir kūrortpilsēta Faru reģionā, Portugāles dienvidu krastā (Algarvē). Tās kādreizējais nosaukums ir Vilanova di Portimauna (Vila Nova de Portimão ). 1924. gadā tā ieguva pilsētas tiesības ar Portimaunas nosaukumu. Pilsētā dzīvo ap 45 000 iedzīvotāju, kopā ar piepilsētu 52 000 (2006. gada dati).


Atāra

Atāra () ir pilsēta ziemeļrietumu Mauritānijā, Adrāras reģiona galvaspilsēta un galvenā apdzīvotā vieta uz Adrāras plato. Pilsētā ir lidosta, muzejs un 1674. gadā būvēta vēsturiska mošeja.


Epiglotāli faringāls līdzskanis

Epiglotāli faringāli līdzskaņi ir līdzskaņu tips, kurus artikulē ar uzbalseni (uzgāmuru) pret rīkles gala pakaļējo sienu. Tas kontrastē ar faringālajiem līdzskaņiem, kur ar rīkles gala pakaļējo sienu kontaktē mēles sakne un epiglotālajiem līdzskaņiem, kur uzbalsenis kontaktē ar balsenes krokām.

Epiglotāli faringālie līdzskaņi ir apzināti vienā valodā — ami valodā Taivānā. Šajā valodā ir aspirēti slēdzeņi un berzeņi, kas kalpo kā epiglotālo līdzskaņu alofoni galotnēs. Starptautiskajā fonētiskajā alfabētā nav speciālu simbolu vai diakritisko zīmju šādas artikulācijas apzīmēšanai un pirmatklājēji lieto ad hoc transkripcijas un .

Šādi līdzskaņi, iespējams, novēroti cezu valodā Dagestānā.


Valstu uzskaitījums pēc iedzīvotāju vidējā dzīves ilguma

Valstu uzskaitījums pēc vidējā dzīves ilguma ir saraksts, kurā ir uzskaitītas valstis ar to iedzīvotāju vidējo dzīves ilgumu. Uzskaitījumā ir iekļauts gan vīriešu, gan sieviešu vidējais dzīves ilgums. Šajā uzskaitījumā ir iekļautas arī dažas teritorijas, kuras oficiāli nav atzītas par suverinārām valstīm. Uzskaitījums ir veikts pēc 2006. gadā Apvienoto Nāciju pasaules iedzīvotāju perspektīvu ziņojuma no 2005.-2010. gadam. Šajā uzskaitījumā ir iekļautas tikai tās valstis, kurās ir vairāk nekā 100 000 iedzīvotāju.


Dzīves ilgums

Dzīves ilgums ir statistisks lielums, kurš atbilst gadu skaitam, ko cilvēks ir dzīvojis kopš piedzimšanas līdz miršanas brīdim. Pēc Pasaules Bankas 2020. gada datiem vidējais dzīves ilgums Latvijā ir 75,4 gadi (70,9 vīriešiem un 80,1 sievietēm).


Rāšīdīja

Province atrodas nedaudz uz dienvidiem no Marokas centra, to ierobežo Figvigas, Beni Melalas, Azilalas, Kenifras un Varzazates provinces, kā arī Marokas-Alžīrijas robeža.

Rāšīdijā salīdzinoši ir izplatīta berberu valoda, kura atspoguļojas arī vietu, upju un kalnu toponīmos. Rāšīdija ir pazīstama ar savu dabas daudzveidību, kultūru (piemēram, Imilčila festivālu) un tās iedzīvotāju viesmīlību.


Gelmīma

Gelmīma () ir pilsēta dienvidu Marokā, bieži saukta par tuksneša vārtiem. Iedzīvotāju skaits 95 749 (pēc 2004. gada datiem). Tā ir Gelmīmas-Asmāras reģiona galvaspilsēta, kas iekļauj dienvidu Maroku un Rietumsahāras ziemeļu daļu. Tajā atrodas kamieļu tirgus. Kad hipiji atklāja krāsainas afrikāņu rotaslietas 1960. gados, tās kļuva slavenas kā "Gelmīmas krelles", lai arī tās ražoja Eiropā, galvenokārt Venēcijā.


Talmūds

Talmūds ( – 'mācība') ir pēc Toras vissvarīgākais jūdaisma teksts, kas aptver līdz pat 10 000 lappusēm vairāk nekā desmit sējumos. Divi pazīstamākie Talmūda varianti ir "Babilonijas Talmūds", kas tapis ebreju diasporas reliģiskajos centros Surā un Pumbeditā, un daudz īsākais "Jeruzalemes Talmūds". Abas Talmūda versijas satur apmēram 500 gadu laikā tapušus un vēlāk kanonizētus rabīnu komentārus par ebreju reliģiskajiem likumiem, ētiku, paražām un vēsturi.


Bērtrands Rasels

Bērtrands Arturs Viljams Rasels, Trešais grāfs Rasels (, dzimis , miris ) bija britu filozofs, vēsturnieks, matemātiķis, pacifists, racionālists un sabiedrisks darbinieks. 1950. gada Nobela prēmijas literatūrā laureāts.


MediaWiki

MediaWiki ir vikivietnes programmatūra, ko izmanto arī Vikipēdija un Vikidati. Tā sarakstīta PHP programmēšanas valodā un kā DBVS var tikt izmantota MySQL vai PostgreSQL, kā arī daļēji Oracle DB un SQLite. Atzīmējama ir šīs programmatūras popularitāte arī daudzās citās kompānijās, lai veidotu iekšējas vikivietnes savām vajadzībām.

MediaWiki sākotnēji izstrādāja Magnuss Manske un uzlaboja Lī Denjels Krokers. Turpmāko attīstību kopš tā laika koordinē Wikimedia Foundation. Programmatūra tika izstrādāta lietošanai Vikipēdijā 2002. gadā, un 2003. gadā tai tika piešķirts nosaukums MediaWiki.

MediaWiki saskarne ir daļēji vai pilnībā pieejama vairāk nekā 300 valodās. Programmatūrai ir vairāk nekā 1 000 konfigurācijas iestatījumu un vairāk nekā 1 800 paplašinājumu, kas pieejami dažādu funkciju pievienošanai vai mainīšanai.

Neskaitot Wikimedia mājaslapas, MediaWiki programmatūra ir izmantota kā zināšanu pārvaldības un satura pārvaldības sistēma daudzos tūkstošos tīmekļa vietņu, publiskās un privātās, tostarp Fandom un wikiHow tīmekļa vietnēs, kā arī lielās iekšējās instalācijās, piemēram, ASV iekšējās sistēmās, kā Intellipedia un Diplopedia.


Rūdolfs Karnaps

Rūdolfs Karnaps (, — ) bija vācu/ASV filozofs. Līdz 1935. gadam darbojās Eiropā, vēlāk ASV. Viens no Vīnes pulciņa redzamākajiem pārstāvjiem, loģiskā pozitīvisma pārstāvis.

Dzimis Ronsdorfā, kas mūsdienās ir Vupertāles daļa. No 1910. līdz 1914. gadam studēja fiziku Jēnas Universitātē, kur apmeklēja Gotloba Frēges lekcijas matemātiskajā loģikā. Pirmā pasaules kara laikā trīs gadus dienēja vācu armijā. Pēc kara studēja fiziku Berlīnes Universitātē, kad par pasniedzēju šeit strādāja Alberts Einšteins. Vēlāk studēja Freiburgas Universitātē.

1921. gadā Karnaps uzrakstīja vēstuli Bērtrandam Raselam, kurš atsūtīja lielus sava darba Principia Mathematica fragmentus. 1924. un 1925. gadā viņš apmeklēja Edmunda Huserla seminārus.

1923. gadā Karnaps iepazinās ar Hansu Reihenbahu, kurš savukārt iepazīstināja ar Vīnes Universitātes profesoru Moricu Šliku — Vīnes pulciņa dibinātāju. 1926. gadā Karnaps piekrita Šlika uzaicinājumam strādāt Vīnes Universitātē. No 1931. gadā pasniedza Vācu Universitātē Prāgā.

1935. gadā pārcēlās uz dzīvi ASV (1941. gadā kļuva par ASV pilsoni). No 1935. līdz 1952. gadam — filozofijas pasniedzējs Čikāgas Universitātē, vēlāk pasniedza Kalifornijas Universitātē, Losandželosā.


Elena Makartūra

Elena Patrīcija Makartūra (, dzimusi ) ir angļu burātāja no Votstendvelas, Dārbišīras grāfistes. Plašākai sabiedrībai viņa ir pazīstama, kā labākā garo distanču burātāja, kura 2005. gada 7. februārī uzstādīja rekordu pasaules apbraukšanas ātrumā. Pēc šī brauciena Elenai Makartūrai tika piešķirts Dāmas tituls, kas, salīdzinot ar vīriešu tituliem Anglijā, ir līdzvērtīgs Bruņinieku titulam. Tādēļ nereti viņu dēvē arī par Dāmu Elenu Patrīciju Makartūru.


Rasels

Bērtrands Rasels (Bertrand Russell) — britu filozofs, vēsturnieks, matemātiķis, pacifists (1872—1970); Bills Rasels (Bill Russell) — ASV basketbolists (1934—2022); Deivids Rasels (David Russell) — ASV kinorežisors, producents un scenārists (dzimis 1958); Džordžs Rasels (George Russell) — Lielbritānijas autosportists (dzimis 1998); D'Endželo Rasels (D'Angelo Russell) — ASV basketbolists (dzimis 1996); Džons Rasels, Pirmais grāfs Rasels (John Russell, 1st Earl Russell) — britu politiķis (1792—1878); Henrijs Noriss Rasels (Henry Norris Russell) — amerikāņu astrofiziķis (1877—1957); Kens Rasels (Ken Russell) — angļu kinorežisors (1927—2011); Kriss Rasels (Kris Russell) — Kanādas hokejists (1987); Kurts Rasels (Kurt Russell) — ASV aktieris (1951); Patriks Rasels (Patrick Russell) — Dānijas hokejists (1993); Rastijs Rasels (Rusty Russell) — Austrālijas programmētājs (1973).


Militārie formējumi

Militārie un paramilitārie formējumi ir legālas militarizētas vienības, kuras neietilpst regulārās armijas sastāvā.


Kara akts

Līdz 1945. gadam tradicionāli kā kara aktu saprata jebkuru vienas valsts rīcību, kuras rezultātā faktiski pārtrauca darboties civilā jurisdikcija un stājās spēkā kara likumi. To vienmēr noteica tā valsts, pret kuru bija vērsts šis akts.

Parasti pirms šī lēmuma bija šīs valsts paziņojums, ka kādu konkrētu otras valsts rīcību uzskatīs par kara aktu un, ja tā notiks, sekas būs karadarbība. Šo terminu lietoja gan karojošās, gan neitrālās valstis. Karojošās valstis kā kara aktu interpretēja jebkuru darbību, kas kādā ziņā palīdz to pretiniekiem, savukārt neitrālās valstis — jebkuru darbību, kas apdraud to neitralitāti.


Marodierisms

Marodierisms (no — 'laupīt') ir bruņoto spēku vai paramilitāro vienību īstenota laupīšana to kontrolē esošajā teritorijā.


Van Halen

Van Halen ir amerikāņu smagā roka grupa, kas izveidota 1972. gadā Pasadīnā, Kalifornijā. Grupai bija lieli panākumi sākot no 1978. gada, kad tika izdots grupas debijas albums Van Halen līdz pat 1990. gadu beigām, kad grupai radās vairākas problēmas. Van Halen albumi visā pasaulē ir pārdoti vairāk nekā 80 miljonos eksemplāru, no tiem 56 miljoni ASV. 2007. gadā grupa tika iekļauta Rokenrola slavas zālē. Pazīstamākās grupas dziesmas ir "Jump", "Why Can't This Be Love", "When It's Love", "(Oh) Pretty Woman", grupas pirmais singls "You Really Got Me", kas ir britu grupas "The Kinks" dziesmas kaverversija, kā arī instrumentālais skaņdarbs "Eruption", kuram pēc kritiķu atzinumiem ir viena no visu laiku labākajām ģitāras solo partijām.

Van Halen sastāvs laika gaitā ir vairākkārt mainījies, taču vislielākos panākumus grupa ir sasniegusi, kad tās sastāvā ir bijuši abi grupas dibinātāji Nīderlandē dzimušie brāļi soloģitārists Edijs van Halens un bundzenieks Alekss van Haleni, solists Deivids Lī Rots un basģitārists Maikls Entonijs. Kopš 1990. gadu beigām grupa ir piedzīvojusi vairākas īslaicīgas apvienošanās. Kopš 2006. gada grupas sastāvā ir abi brāļi van Haleni, Rots un Edija dēls Volfgangs van Halens. Šajā sastāvā arī tiek gatavots jauns studijas albums.


Suvalkija

Suvalkija, arī Sūduva () ir viens no 5 Lietuvas etnogrāfiskajiem novadiem Nemunas kreisajā krastā, kura centrs ir Marijampole. Daļa vēsturiskā novada ar centru Suvalkos atrodas Polijā, kur Suvalku un Sejnu apriņķos vēl arvien dzīvo daudz lietuviešu. Suvalkija ilgstoši bijusi Lietuvas, Polijas un Vācijas strīdus objekts.


Selekcija

Selekcija ir augu un dzīvnieku sugu mērķtiecīga pārveidošana un šķirņu veidošana. Selekcijas mērķis ir veicināt cilvēkam noderīgu iedzimstošu īpašību attīstību, piemēram, palielinot kultūraugu produktivitāti vai radot dekoratīvas īpašības (krāšņumaugiem, suņu un kaķu šķirnēm utt.).


Epiglotāls līdzskanis

Epiglotālie līdzskaņi ir līdzskaņi, kas tiek artikulēti ar balsenes krokām pret uzbalseni (uzgāmuru).


Aukštaitija

Aukštaitija ir lielākais no 5 Lietuvas kultūrvēsturiskajiem novadiem, ko viduslaikos apdzīvojuši ne tikai aukstaiši, bet arī sēļi un zemgaļi.


Reaktīvā pretestība

Reaktīvā pretestība ir pretestība, kuru maiņstrāvai rada elektriskā kapacitāte vai induktivitāte. Atšķirībā no aktīvās (rezistīvās) pretestības, tā nepatērē enerģiju. Reaktīvā pretestība uzkrāj enerģiju, kuru vēlāk atdod atpakaļ ķēdē, tāpēc elektrisko ķēžu aprēķinos reaktīvo pretestību atspoguļo kā kompleksās pretestības imagināro (šķietamo) daļu.


Augu selekcijas metodes

Augu selekcijas metode ir izlase, kura dalās individuālajā selekcijā, kuru izmanto dekoratīvo augu selekcionēšanā, un masveida selekcijā.


Poliploīdija

Poliploīdija ( - daudzkārtīgs + eidos - veids) ir hromosomu skaita vairākkārtīga palielināšanās eikariotu šūnu hromosomu komplektos. Parasti šūnās ir vienkāršs (haploīds) vai divkāršs (diploīds) hromosomu komplekts (sk. ploiditāte). Dažādu šūnu dalīšanās traucējumu dēļ var rasties trīskāršs (triploīds), četrkāršs (tetraploīds), seškāršs (heksaploīds) u.t.t hromosomu komplekts. Var būt arī daļēja poliploīdija (aneiploīdija jeb heteroploīdija), kad daudzkāršojas nevis viss genoms, bet tikai dažas hromosomas.

Poliploīdija daudz biežāk sastopama augiem, nekā dzīvniekiem. Poliploīdi augi un zemākie dzīvnieki mēdz būt pilnīgi dzīvotspējīgi un pat izturīgāki nekā parastie, tādējādi poliploīdija ir viens evolūcijas virzītājspēkiem. Poliploīdus organismus var mākslīgi iegūt, iedarbojoties uz to dzimumšūnām (gametām) ar kolhicīnu - alkaloīdu, kas traucē dzimumšūnu normālu veidošanās procesu.

Cilvēkam, tāpat kā lielākajai daļai augstāko dzīvnieku, somatiskās šūnas ir diploīdas, bet dzimumšūnas - haploīdas. Pilnīgas poliploīdijas gadījumi cilvēkam ir ļoti reti (triploīdi jaundzimušie spēj nodzīvot ne vairāk kā dažas dienas, ja netiek abortēti jau embrija stadijā). Biežāk ir sastopami aneiploīdie ģenētiskie defekti - pazīstamākais no tiem ir Dauna slimība, kad cilvēka 21. hromosoma ir nevis divkārša, bet trīskārša.


Nunavutas vienošanās

Nunavutas vienošanās () stājās spēkā 1999. gadā. Tas ir lielākais zemes atgūšanas gadījums Kanādas vēsturē. Vienojoties tika nolemts: ka inuīti 1999. gadā atgūs īpašumā 350 000 km² zemes, Nunavutu; viņiem ir tiesības izmantot derīgos izraksteņus 36 257 km² platībā; inuīti no Kanādas 14 gadu laikā saņem 1,15 miljardus ASV dolāru lielu kompensāciju.


Kālija perhlorāts

Kālija perhlorāts ir perhlorskābes kālija sāls ar ķīmisko formulu KClO₄. Tas ir stiprs oksidētājs. Bezkrāsaina, kristāliska viela (rombiski vai kubiski kristāli), kas kūst aptuveni pie 610 °C. Viens no pazīstamākajiem oksidētājiem, kas tiek lietots pirotehnikā, šāviņu kapselēs u.c. KClO₄ piemīt zemākā šķīdība no visiem perhlorātiem (1,5 grami 100 mililitros ūdens pie 25 °C).


Nuadibu

Nuadibu (, ; agrāk Portetjēna) ar iedzīvotāju skaitu ap ir otrā lielākā pilsēta Mauritānijā un ir valsts galvenais komercdarbības centrs.

Tā atrodas uz 60 kilometru garās Rās Nuādībū pussalas, kuras rietumu daļa ar Lagueras pilsētu ir daļa no Rietumsahāras. Nuadibu atrodas aptuveni kilometru no robežas.

Pilsēta ir sadalīta četrās galvenajās daļās — pilsētas centrā, kur atrodas lidosta, Numerovatā — galvenie dzīvojamie rajoni ziemeļos, Konsado tālāk dienvidos — Pormineralēras guļamrajons, no kurienes eksportē dzelzsrūdu no Zueratas.

Pilsētā pieejamie tūrisma objekti ir vairāki tirgi, kuģu kapsēta un Vidusjūras ronis (Monachus monachus).

Galvenā saimnieciskā darbība notiek zvejošanā, bet lielākā rūpniecības nozare ir dzelzsrūdas apstrāde. Rūdu piegādā pa dzelzceļu no iekšējām raktuvju pilsētām Zueratas un Fderikas. Šie vilciena sastāvi var būt pat 3 km garumā — iespējams, garākie pasaulē. Mauritānijas dzelzceļš arī nodrošina pasažieru satiksmi uz Šumu.

Kopš 2006. gada februāra Nuadibu ir kļuvusi par galveno izejas punktu afrikāņu migrantiem, kas mēģina sasniegt Kanāriju salas. Šis bīstamais ceļš uz Eiropas Savienību ir kļuvis populārāks, kopš 2005. gada otrajā pusē ir pastiprināta emigrācijas kontrole Marokas piekrastē un pie Spānijas anklāviem Seutas un Meliljas.

Pilsēta tiek uzskatīta par nelegālo Sahārā atrasto meteorītu tirdzniecības centru.


Glotāls līdzskanis

Glotālie līdzskaņi ir līdzskaņi, kas tiek artikulēti ar balseni (telpu starp balss saitēm). Daudzi fonētiķi šis skaņas (vai vismaz tā sauktos berzeņus) uzskata par balsenes pārejas stāvokli bez artikulācijas vietas, kā tas ir citiem līdzskaņiem. Faktiski tie netiek uzskatīti par līdzskaņiem vispār. Tomēr glotālais slēdzenis vismaz ir tipisks līdzskanis tādās valodās, kā cu Taivānā.


Biskajas līcis

Biskajas līcis (; ; ; ) ir Atlantijas okeāna līcis Eiropas rietumos. Biskajas līcis apskalo Francijas un Spānijas krastus. Franciju tas apskalo, sākot no Brestas pilsētas, ejot uz dienvidiem līdz pat Spānijai, savukārt tālāk Spāniju šis līcis apskalo līdz pat Lakorunjas pilsētai. Līča nosaukums ir cēlies no Francijas dienvidu un Spānijas Basku Zemes pamatiedzīvotāju basku tautas. Līcis raksturīgs ar stiprām vētrām un lieliem viļņiem, sevišķi ziemas sezonā.


Pols Rikērs

Pols Rikērs (; — ) bija franču filozofs, viens no hermeneitikas tradīcijas pārstāvjiem. Viens no retajiem filozofiem, kurš ietekmējies no trim svarīgām rietumu filozofijas skolām XX gadsimtā — vācu filozofijas, franču filozofijas un anglosakšu filozofijas.

Dzimis Valansā, protestantu ģimenē. Māte mira drīz pēc Pola dzemdībām, bet tēvs krita Pirmajā pasaules karā. Audzis pie tēva vecākiem. 1935. gadā Pols Rikērs apprecējās, vēlāk viņam bija pieci bērni. Studēja Rennas Universitātē, vēlāk filozofiju Sorbonnā, kur ietekmējās no Gabriela Marsela.

1939. gadā tika iesaukts armijā, Vācijas iebrukuma laikā krita gūstā un piecus gadus pavadīja karagūstekņu nometnē. Karagūstekņu nometnē bija vairāki franču intelektuāļi, kuri intensīvi apguva zināšanas. Ieslodzījuma laikā Rikērs iepazinās ar Jaspersa darbiem un sāka tulkot Huserla Ideen I franču valodā. No 1948. līdz 1956. gadam pasniedza Strasbūras Universitātē, kur ieguva doktora grādu. No 1956. līdz 1965. gadam pasniedza Sorbonnā filozofiju. Tajā laikā par Rikēra asistentu strādāja Žaks Deridā.

No 1965. līdz 1970. gadam Rikērs bija administrators jaundibinātajā Nantjēras Universitātē. 1968. gada nemieru laikā universitāte bija viena no dumpīgo studentu galvenajām "bāzēm". Nemiernieki saukāja Rikēru par "veco klaunu" un valdības rokaspuisi.

Neilgu brīdi Rikērs mācīja Katoļu universitātē Lēvenā, bet vēlāk pārcēlās uz Čikāgas Universitāti. 1985. gadā atgriezās Francijā. Dzīves pēdējos gados bieži devās uz Tezē klosteri, bet viņa darbus augstu vērtēja personiskais draugs Karols Vojtila.


OneRepublic

"OneRepublic" ir amerikāņu poproka mūzikas grupa no Kolorādo. Visplašāko uzmanību grupa izpelnījās ar savu dziesmu "Apologize", kuras producenta Timbaland remiksētā versija ieguva pirmās vietas vairākās pasaules valstīs, tostarp Vācijā, Austrālijā, Kanādā, Latvijā un Apvienotajā pasaules topā, kā arī iekļuva ASV un Apvienotās Karalistes top 5.

Grupa "OneRepublic" tika izveidota 2004. gadā, taču plašāku atpazīstamību izpelnījās 2006. gadā, kad kļuva ļoti populāra interneta portālā MySpace. Tajā pašā gadā grupa sāka strādāt pie sava debijas albuma. 2007. gadā viņu dziesmas "Apologize" remiksētā versija tika iekļauta producenta un dziedātāja Timbaland albumā "Timbaland Presents Shock Value", tādējādi sagādājot grupai "OneRepublic" pasaules uzmanību. 2007. gada novembrī tika izdots grupas debijas albums "Dreaming Out Loud".


Bidentāls līdzskanis

Bidentāls līdzskanis tiek izrunāts vienlaikus gan ar augšzobiem, gan ar apakšzobiem. Parasti šāda skaņa sastopama tikai runas patoloģijā. Paplašinātā IPA simbols šai skaņai ir vienlaicīgas augšējā un apakšējā "tiltiņu" diakritiskās zīmes .


Mark I

Mark I bija Mark klases smagais tanks. Pasaulē pirmais tanks, kurš tika izmantots karadarbībā.

Pirmie tanki militārajā vēsturē, kas piedalījās karadarbībā: pirmo reizi tos izmantoja Pirmā pasaules kara laikā Rietumu frontē - 1916. gada septembrī kaujās pie Sommas. No 49 kaujas mašīnām, ko briti izvērsa uzbrukumam, izejas pozīcijās ieradās tikai 39 (17 kaujas mašīnas apstājās pusceļā tehnisku ķibeļu dēļ), uzsākot uzbrukumu 5 kaujas mašīnas iestiga dubļos, bet 9 – apstājās tehnisku ķibeļu dēļ. Taču ar atlikušajiem tankiem pietika, lai briti viegli (kājnieku zaudējumi bija 20 reižu mazāki, nekā parasti uzbrukumā) pārrautu frontes nocietinājumu līniju un ielauztos vācu pozīcijās 5 km dziļumā.


Polijas—Lietuvas kopvalsts dalīšanas

Polijas dalīšanas jeb Polijas-Lietuvas dalīšanas (, ) bija – teritorijas sadalīšana starp Prūsiju, Krieviju un Austriju 18. gadsimta 2. pusē (1772–1795).

Lēmums par sadalīšanu tika pieņemts jau 1772. gada 4. janvārī Pēterburgā, kur Krievija un Prūsija noslēdza slepenu līgumu par "Polijas Republikas sadalīšanu un pacifikāciju". 1772. gada 19. februārī Vīnē tika parakstīta trīspusēja Austrijas-Krievijas-Prūsijas vienošanās par ietekmes zonām Polijā-Lietuvā un augusta sākumā visu trīs lielvalstu karaspēki iegāja tās teritorijā, parakstot 5. augustā līgumu par Polijas sadalīšanu. Polijas-Lietuvas valdnieks Staņislavs Poņatovskis protestēja pret Krievijas un Prūsijas vienošanos, tomēr viņam nebija reālas varas, lai tai pretotos.

Dalīšanu rezultātā beidza pastāvēt Polijas un Lietuvas kopvalsts un Krievijas Impērija ieguva plašas teritorijas, tostarp Kurzemes un Zemgales hercogistes, Piltenes apgabala un Inflantijas vaivadijas zemes.


Ātrums

Ātrums, zinātnē arī momentānais ātrums, ir vektoriāls fizikāls lielums, kas raksturo pārvietojuma izmaiņu pret noteiktu atskaites sistēmu pēc iespējas mazākā laika vienībā. Starptautiskajā mērvienību sistēmā ātruma mērvienība ir metri sekundē (m/s), bet ikdienā plaši izmanto arī citas mērvienības, piemēram, kilometri stundā (km/h) vai jūdzes stundā (mph, galvenokārt angliski runājošās zemēs). Formulās ātrumu visbiežāk apzīmē ar \vec v ().

Formulas skaitītājā ir ķermeņa pārvietojums ļoti īsā laika intervālā, kas norādīts formulas saucējā. Momentāno ātrumu ikdienā var noteikt ar spidometra palīdzību.

Momentānā ātruma maiņu laika intervālā raksturo paātrinājums.


Rūpija

Rūpija ir naudas vienība Indijā, Šrilankā, Nepālā, Maurīcijā, Seišelu salās un Indonēzijā. Vārds rupyakam sanskritā nozīmē sudrabs.


Polietilēns

Polietilēns ((−CH₂−)ₙ) ir termoplastisks polimērs, kuru iegūst, polimerizējot etilēnu. To dažreiz sauc arī par polimetilēnu, jo tā molekulas sastāv no savā starpā saistītām metilēngrupām (−CH₂−). Polietilēns ir viegla plastmasa (parasti blīvums ir mazāks par ūdens blīvumu). Polietilēnam ir iespējama liela kristalizācijas pakāpe.


Rīgas satiksme

"Rīgas satiksme" ir Rīgas pašvaldības sabiedrība ar ierobežotu atbildību. Uzņēmums veic pasažieru pārvadājumus Rīgā un tās tuvākajā apkārtnē ar autobusiem, trolejbusiem un tramvajiem. "Rīgas satiksme" apkalpo arī Rīgas maksas autostāvvietas. 2020. gadā "Rīgas satiksme" nodrošina autobusu satiksmi (476 autobusi, 55 autobusu maršruti), trolejbusu satiksmi (354 trolejbusi, 17 trolejbusu maršruti), tramvaju satiksmi (267 tramvaju vagoni, 8 tramvaju maršruti), kā arī apsaimnieko 4860 autostāvvietas.


Solaris Bus & Coach

Solaris Bus & Coach ir autobusu, trolejbusu un tramvaju ražotājuzņēmums Polijā pie Poznaņas. Uzņēmums tika izveidots 2001. gadā uz agrākā Neoplan Polska uzņēmuma bāzes.

Solaris autobusi un trolejbusi tiek izmantoti tādās pilsētās kā Rīga, Daugavpils, Liepāja (Latvija), Tallina (Igaunija), Kauņa, Viļņa (Lietuva), Landskrūna (Zviedrija), Roma, Neapole (Itālija), Vintertūra, Lešodefona (Šveice), Budapešta, Debrecena (Ungārija), Ostrava, Opava (Čehija), Ļubļina, Gdiņa un Tihi (Polija), Zalcburga (Austrija), kā arī daudzās citās Eiropas pilsētās.


Leopardkaķi

Leopardkaķi (Prionailurus) ir kaķu dzimtas (Felidae) ģints, kas pieder kaķu apakšdzimtai (Felinae). Leopardkaķu ģintī ir 5 sugas.

Visas leopardkaķu sugas mājo Āzijā. Tie ir tipiski meža iemītnieki. Lielākā daļa leopardkaķu labi peld. Dažas sugas pamatā barojas tikai ar zivīm un citiem ūdens dzīvniekiem. Leopardkaķu ģints dzīvnieki ir neliela auguma, un to pelēkbrūnie kažoki ir ar tumšākiem plankumiņiem.


Interdentāls līdzskanis

Interdentāli līdzskaņi tiek izrunāti novietojot mēles lokano galu pret augšējiem priekšzobiem. Dentālie līdzskaņi, turpretī, tiek izrunāti mēles galu novietojiet starp augšējiem un apakšējiem priekšzobiem. Tādējādi interdentālos līdzskaņus var artikulēt gan ar augšējiem, gan apakšējiem priekšzobiem, bet dentālie tiek artikulēti ar mēles lokano daļu pret augšējo priekšzobu aizmuguri.


Matrozis

Matrozis ir klāja komandas ierindnieks. Šie jūrnieki var tikt nodarbināti vairākās ar kuģa ekspluatāciju un uzturēšanu saistītās jomās. Matrozis ir zemākā dienesta pakāpe jūras spēkos, tā ir atbilstoša kareivim sauszemes spēkos.


Abrenes iela (Rīga)

Abrenes iela ir iela Rīgā, Latgales priekšpilsētā, Maskavas forštatē. Kopējais ielas garums ir 538 metri un tā sastāv no 2 neatdalītām braukšanas joslām.


Abrenes iela (Viļaka)

Abrenes iela ir Viļakas maģistrālā iela. Tā visā garumā ir autoceļa Gulbene—Balvi—Viļaka—Krievijas robeža (Vientuļi) jeb P35 posms. Visā garumā iela ir asfaltēta.


Apikāls līdzskanis

Apikāls līdzskanis ir skaņa, ko izrunā gaisa plūsmu noslēdzot ar mēles galiņu. Turpretī laminālu līdzskani izrunā gaisa plūsmu noslēdzot ar mēles priekšējo lokano daļu.

Tā nav ļoti parasta atšķirība un pamatā piemērojama tikai berzeņiem un afrikātām. Vairākos angļu valodas variantos ir gan apikāli, gan lamināli līdzskaņu pāri, kā [t]/[d]. Tomēr dažos arābu valodas variantos (kā hadramī) [t] ir lamināls, bet [d] - apikāls.

Latviešu valodā vairāki līdzskaņi ir vai nu apikāli dentāli (kā afrikātas ), vai apikāli alveolāri ()

Basku valodā, tāpat kā serbu un horvātu valodās, alveolāros līdzskaņus dala apikālos un laminālos. Ķīniešu valodā tāpat izšķir postalveolāros līdzskaņus ("alveopalatālās" un "retrofleksās" skaņas). Statimhu valodā to izmanto kā sekundāro iezīmi, lai atšķirtu velarizētas un nevelarizētas afrikatas.


Rīgas Centrāltirgus

Centrāltirgus ir centrālais un lielākais Rīgas tirgus, kas atrodas pilsētas centrā, Maskavas forštatē, uz dienvidiem no pilsētas kanāla (Kārļa baseina), pretim Rīgas Starptautiskajai autoostai. No citām pusēm to ierobežo Lastādijas, Emīlijas Benjamiņas un Vilhelma Purvīša ielas.

Mūsdienās tirgus ir iecienīta iepirkšanās vieta, kā arī interesanta apskates vieta tūristiem. Tas vēl joprojām ir viens no lielākajiem tirgus laukumiem Eiropas pilsētu centros, platībai ar tirgus statusu 2023. gadā veidojot m². Aptuvenais tirgus apmeklētāju skaits svārstās no līdz dienā.


Rīgas radio stacija

Rīgas radio stacija atrodas Ropažu novada Stopiņu pagasta Ulbrokā, Radiostacijas ielā.

Stacijas kompleksā pašlaik ietilpst tornis 205 m augstumā, pārējie torņi uzspridzināti. Radio stacija atradās Ulbrokas muižas ēkā.


Rīgas Starptautiskā autoosta

Rīgas Starptautiskā autoosta ir Latvijas lielākā autoosta, kas atrodas tās galvaspilsētas Rīgas centrā, Prāgas ielā 1, starp Rīgas Pilsētas kanālu un uz uzbēruma esošo dzelzceļa sliežu klātni. Autoostai ir 33 platformas, kurās pienāk un no kurām atiet autobusi uz visām lielākajām Latvijas pilsētām un nozīmīgākajām vietām, kā arī uz vairākām Eiropas pilsētām. Netālu atrodas Rīgas Pasažieru stacija un Centrāltirgus.


Samuraji

Samuraji (; arī busi 武士 — 'karavīrs') bija profesionāla karavīru kārta viduslaiku Japānā.

Apzīmējums "samurajs" atvasināts no darbības vārda "saburau" — "sargāt, kalpot". Sākotnēji apzīmēja tikai bruņotus imperatora kalpus, bet laika gaitā tie izvērtās par atsevišķu kārtu, līdzīgu bruņiniekiem viduslaiku Eiropā. Samurajiem ir īpašs uzvedības un goda kodekss, ko sauc par Bušido. Par spīti reālajai ietekmei, samuraji vienmēr sabiedrības kārtu hierarhijā atradās zemāk par aristokrātiju: aristokrātija samuraji amatnieki tirgotāji zemnieki


Čingishans

Čingishans ( [tʃiŋɡɪs χaːŋ], , pēcnāves vārds Tai-dzu; dzimis Temūdžins, , dzimis ap 1155. vai 1162. gadu, miris ) bija mongoļu karavadonis, valdnieks, pirmais Mongoļu impērijas imperators.

Kijat-bordžiginu klana vecākā, taičiutu cilts valdnieka Jesugajbātara () un Oelunas no olkonutu klana (kungratu cilts) dēls. Brālis Džočihasars, pusbrālis Očigins.


Johans Klapje de Kolongs (izgudrotājs)

Johans Klapje de Kolongs pilnā vārdā Žans Aleksandrs Heinrihs Klapje de Kolongs (; ; 1839—1901) bija Daugavpilī dzimis Krievijas Impērijas kara flotes virsnieks un izgudrotājs. Krievijas Impērijas Galvenās hidrogrāfiskās pārvaldes vadītājs. Pēterburgas Zinātņu akadēmijas korespondētājloceklis, Lomonosova prēmijas laureāts (1882).


Garlībs Merķelis

Garlībs Helvigs Merķelis (; 1769. — 1850.) bija vācbaltiešu rakstnieks un publicists, viens no spilgtākajiem apgaismības ideju pārstāvjiem Baltijā. Viņam ir izcila nozīme dzimtbūšanas atcelšanā Baltijā.


Vilhelms Ostvalds

Vilhelms Ostvalds (; — ) bija vācbaltiešu ķīmiķis, filozofs. Viņš ir vienīgais Latvijā dzimušais un strādājušais Nobela prēmijas laureāts (1909), kas to saņēma par katalīzes pētījumiem, kā arī par fundamentālo principu izpēti attiecībā uz ķīmisko līdzsvaru un ķīmisko reakciju ātrumu.


Ulbrokas muiža

Ulbrokas muižas galvenā ēka atrodas Ropažu novada administratīvajā centrā Ulbrokā, Radiostacijas ielā 23 (ēkas kadastra nr. 80960030238015). Muižas nosaukums cēlies no vācbaltu izcelsmes Ulenbroku dzimtas, kurai piederēja šī Salaspils draudzes novada muižas zeme.


Pauls Tillihs

Pauls Johanness Tillihs (, –) bija vācu/amerikāņu teologs un kristīgā eksistenciālisma filozofs. Līdz ar Karlu Bartu tiek uzskatīts par vienu no ietekmīgākajiem protestantu teologiem XX gadsimtā.


Varzāzāta

Varzāzāta (, Warzāzāt; saukta par Tuksneša durvīm), ir pilsēta Marokas dienvidos.

Tās nosaukums nāk no berberu frāzes ar nozīmi "bez trokšņa" vai "bez apmulsuma". Tā atrodas tuvu Atlasa kalniem un Dra upes ielejai.


The Joshua Tree

"The Joshua Tree" ir īru rokgrupas U2 piektais studijas albums, ko izdeva Island Records. To producēja Braiens Īno un Daniels Lanuā. Albums tiek uzskatīts par grupas sasniegumu augstāko pakāpi un guva ļoti labus panākumus. Mūzikas kritiķi to bieži dēvē par grupas vislabāko albumu, kā arī par vienu no visu laiku labākajiem rokmūzikas albumiem vispār. 2003. gadā žurnāls "Rolling Stone" savā 500 visu laiku labāko albumu sarakstā "The Joshua Tree" ierindoja 26. vietā. 1988. gadā albums ieguva Grammy balvu kā gada labākais albums.


Līgo parks

Līgo parks ir brīvdabas akmens skulptūru parks Ropažu novada Stopiņu pagastā. Parks atrodas netālu no Ulbrokas pie autoceļa P5 (Ulbroka—Ogre). Līgo parks ir latviešu nacionālās atmodas simbols.


Ričards Rortijs

Ričards Makejs Rortijs (; — ) bija amerikāņu filozofs, kura ieguldījums "jaunā pragmatismā" pieder pie visvairāk apspriestā un pretrunīgi vērtētā XX gadsimta beigās un XXI gadsimta sākumā.

Dzimis Ņujorkā. Māte bija teologa un sociālā gospeļa (Social Gospel) teorētiķa, teologa Valtera Raišenbuša (Walter Rauschenbusch) meita. Mācījies filozofiju Čikāgas Universitātē un Jeila Universitātē, kur, iegūstot doktora grādu, sāka strādāt. Jeila Universitātē 1979. gadā tapa darbs Philosophy and the Mirror of Nature.

1982. gadā Rortijs, uzskatot, ka vīlies filozofijas fakultātes ierobežotībā, kļuva par sociālo zinātņu profesoru Virdžīnijas Universitātē. 1998. gadā Rortijs kļuva par salīdzinošās literatūras pasniedzēju Stenforda Universitātē.


Smagais roks

Smagais roks jeb hārdroks ir viens no noturīgākajiem rokmūzikas virzieniem. Muzikālā ziņā visām hārdroka grupām ir raksturīga griezīga, pastiprināta skaņa, skaļa elektroģitāru spēle, kuru skanējums bieži vien tiek deformēts. Arī vokālistu balsīm raksturīgs metālisks, kliedzošs tembrs. Par hārdroku šaurākajā nozīmē sauc rokmūzikas virzienu, kādu 20.gs. 70.g. spēlēja Led Zeppelin, Ēriks Bardons, Deep Purple un AC/DC. Vēlāk izpildījumā arvien vairāk dominēja izmainītas elektroģitāras skaņas un bungu ritmi. Mainījās arī dziesmu tematika - tumsa, mistika, nāve u.tml. Šāda veida rokmūziku sāka dēvēt par metālisko roku jeb smago metālu. Metālisko roku spēlēja daudzas grupas, no kurām ilgstošu slavu ieguva britu Black Sabbath un amerikāņu Metallica.


Pauls Valdens

Pauls Valdens (, ; 1863—1957) bija latviešu izcelsmes vācbaltu ķīmiķis, Vilhelma Ostvalda skolnieks, viens no stereoķīmijas pamatlicējiem. Valdens bija Rīgas Politehniskā institūta direktors (1902—1905), Pēterburgas Zinātņu akadēmijas Ķīmijas laboratorijas vadītājs (1911—1918), Baltijas Tehniskās augstskolas un Latvijas Augstskolas rektors (1918—1919), Rostokas Universitātes Ķīmijas institūta Neorganiskās un Farmaceitiskās nodaļas un Fizikāli ķīmiskās nodaļas vadītājs (1919—1934).

Vismaz sešas reizes nominēts Nobela prēmijai (1914, 1918, 1920, 1927, 1928, 1934), bet nav to saņēmis. 2010. gadā Amerikas ķīmijas biedrība Valdenam piešķīra balvu (Award of Citation for Chemical Breakthrought) par publikāciju Über die gegenseitige Umwandlung optischer Antipoden, Ber. Deutsch. Chem. Gesell. 1896, 29, 133 — 138., kas izraisījusi pavērsienu zinātnieku domāšanā.


Korpuss (kuģa)

Korpuss ir lielākā kuģa sastāvdaļa, kura nodrošina kuģa peldamību. Tajā izvieto kravas tilpnes un mašīntelpu. Uz tā būvē virsbūves. Korpuss nodrošina kuģa ūdensnecaurlaidību. Tā forma, savukārt, nodrošina pietiekamu noturību pret apgāšanos. Kuģus, kuri būvēti izmantojot divus korpusus sauc par katamarāniem, bet kuģus ar trīs korpusiem par trimarāniem.


Luiss Alvaress

Luiss Volters Alvaress (, — ) — bija ASV fiziķis. 1968. gada Nobela prēmijas fizikā laureāts "par rezonanses stāvokļu atklāšanu, kas kļuva iespējams, viņam pilnveidojot ūdeņraža pūslīšu kameras izmantošanu un par šo datu apstrādi".


Rasma Grīsle

Rasma Grīsle (dzimusi , Valmieras apriņķa Trikātā, mirusi ) bija latviešu valodniece. No 1940. līdz 1947. gadam Latvijas Universitātē studējusi baltu filoloģiju, bijusi valodnieka Jāņa Endzelīna skolniece. Zinātniskajā periodikā publicējusi daudz populārzinātnisku rakstu par latviešu valodas jautājumiem, aizstāvot Jāņa Endzelīna zinātniskos uzskatus.

Rīgas Latviešu biedrība un Latvijas Zinātņu akadēmija piešķīra Rasmai Grīslei Kārļa Mīlenbaha balvu.


Baltijas Vēstnesis

Baltijas Vēstnesis (vecajā ortogrāfijā: Baltijas Wehstnesis) bija politisks, sabiedrisks un literārs Baltijas provinču, vēlāk Latvijas dienas laikraksts latviešu valodā. Šis izdevums bija saistīts ar jaunizveidoto Rīgas latviešu biedrību, tas orientējās uz inteliģenci un saimnieciski aktīvajiem latviešiem. Iznāca 1868.-1906. gadā un 1917.-1920. gadā Rīgā.

"Baltijas Vēstneša" dibinātājs un pirmais redaktors bija Bernhards Dīriķis, pēc laikraksta atjaunošanas (1917-1920) redaktori bija Juris Kalniņš, Jānis Akmens un Nikolajs Šiliņš. Laikraksta Baltijas Vēstnesis nosaukums reizēm vāciski tulkots kā "Baltischer Bote", angliski kā "Baltlandic reporter".


Augusts Annuss

Augusts Annuss ( — ) bija latviešu gleznotājs, viens no ievērojamākajiem latviešu gleznotājiem figurālistiem. Daudzās Latvijas baznīcās ir viņa gleznotas altārgleznas.


Apvienotā Latvijas nacionālsociālistiskā partija

Apvienotā Latvijas nacionālsociālistiskā partija bija galēji labēja, nacionālsociālistiskas ievirzes politiska partija, kas tiecās atdarināt Ādolfa Hitlera vadīto NSDAP.

Šī partija tika dibināta 1932. gadā un LR Iekšlietu ministrija to reģistrēja tā paša gada 14. jūlijā. Partijas priekšsēdētājs no dibināšanas brīža, līdz tās likvidācijai bija Jānis Štelmahers. Likvidēta 1935. gada 6. maijā.


Freda Kalēja

Freda Kalēja (dzimusi ) ir Latvijas operdziedātāja (soprāns). Latvijas Nacionālās Operas soliste (1984—1998).

1977. gadā iestājās Nikolaja Rimska-Korsakova Ļeņingradas Valsts konservatorijas vokālajā nodaļā (sagatavošanas kursos) pie profesores N. Servales.

No 1979. līdz 1984. gadam mācījās Latvijā, Jāzepa Vītola valsts konservatorijā, docenta G. Antipova vokālajā klasē.

No 1984. gada soliste Latvijas Nacionālajā operā, uzstājas koncertos un izrādēs Lietuvā, Krievijā, Igaunijā, Zviedrijā, Spānijā, Čehoslovākijā, Bulgārijā, ASV u.c


Pepi II

Pepi II (dzimis 2284. p.m.ē., miris 2184. p.m.ē.) bija Senās Ēģiptes sestās dinastijas piektais faraons. Tronī kāpa sešu gadu vecumā 2278. gadā p.m.ē un valdīja aptuveni 94 gadus, līdz savai nāves dienai. No visiem Senās Ēģiptes faraoniem Pepi II valdīja visilgāk.


Virsbūve (kuģa)

Ar virsbūvēm saprot slēgtas telpas uz virsējā klāja, kuras iet no borta līdz bortam, vai arī to gareniskās sienas atrodas ne vairāk kā 4% kuģa platuma attālumā no jebkura tā borta. Ja slēgtā telpa neatbilst šīm prasībām un tās sienās atrodas durvis, iluminatori vai citi izgriezumi, tad to sauc par izbūvi (telpu). Izbūves uzstāda kā uz virsējā klāja tā arī uz virsbūves klāja. Virsbūves un izbūves piedalās kuģa kopējā liecē. Bez tam tās uzņem arī vietējās slodzes, no viļņu triecieniem, vēja spiediena, inerces spēkus no kuģa šūpošanās u.c.

Virsbūvju un izbūvju piedalīšanās pakāpe kuģa korpusa kopējā liecē atkarīga no to garuma, konstrukcijas un materiāla. Kuģa korpusa kopējā liecē pilnīgi piedalās tikai virsbūves ar samērā lielu garumu t.s. garās virsbūves un izbūves. Virsbūves un izbūves ar nelielu garumu gandrīz nekādu līdzdalību korpusa liecē neņem. Šādas virsbūves un izbūves sauc par īsajām. Īso vidējo virsbūvju, baka un pūpes konstrukciju veido ar tādu aprēķinu, lai nodrošinātu to vietējo stiprību, tādēļ to ārējās apšuves un klāja seguma lokšņu biezumi mazāki nekā garajām vidējām virsbūvēm. Virsbūvju saisti analogi saistiem starpklāju telpās, tikai vieglākas konstrukcijas. Vajadzīgā virsbūvju stinguma nodrošināšanai, kuģa korpusa šķērsstarpsienu plaknē, virsbūvēs izvieto rāmju saistus vai daļējas starpsienas.

Visstiprākās konstrukcijas izgatavo vidējo virsbūvju un pūpes priekšējās sienas. Virsbūves un izbūves un to saistus izgatavo no tērauda, bet pielieto arī materiālus no vieglo metālu (alumīnija) sakausījumiem, tā samazinot to masu un pazeminot kuģa smaguma centru. Izbūvju sānu un to galu sienas savieno noapaļoti, durvju, iluminatoru un citu izgriezumu stūrus noapaļo spriegumu koncentrācijas samazināšanai. Izgriezumu vietas pa perimetru pastiprina ar metālisku rāmi.

Virsbūvju un izbūvju konstrukcijas skaitās pārtrauktie saisti, jo to gareniskās sienas pēkšņi apraujas un to galos rodas spriegumu koncentrācija, kas negatīvi ietekmē kuģa stiprību.

Virsbūvju daudzums un to izvietojums nosaka kuģa arhitektūras tipu. Kuģa virsbūves var būt vienstāvīgas un daudzstāvīgas. Vienstāvīgs ir baks, parasti īsā virsbūve, kas stiepjas līdz priekšpīķa starpsienai, apmēram 0,005 L no priekšgala perpendikula. Uz ģenerālās kravas kuģiem lietderīgāk būtu pagarināts baks. Pakaļgalā parasti daudzstāvīga virsbūve - pūpe. Kuģus, kuriem aiz pakaļgala virsbūves vēl ir kravas tilpne, sauc par kuģiem ar nobīdītu pakaļgala virsbūvi. Uz pasažieru kuģiem ir stipri attīstītas vidējās virsbūves, kurās izvietotas pasažieru kajītes.

Virsbūves un izbūves ne tikai piedalās kuģa korpusa kopējā liecē, bet arī uzņem viļņu triecienus, ūdens masas spiedienu, kuru uzņem uz klāja, dažādu ierīču svaru, kas izvietotas uz tām. Apakšējie stāvi uzņem augšējo stāvu spiedienu. Atkarībā no to garuma, tās attiecīgi arī piedalās kuģa kopējā liecē, tās būvē ar plānākām sienām un no vieglākiem materiāliem un sauc par vieglajām virsbūvēm. Virsbūvju stiprību iespaido arī palielināta kuģa stiprība.

Atkarībā no virsbūvju daudzuma, to izvietojuma un konstrukcijas, izšķir vairākus kuģu arhitektūras tipus.

Trīssalu kuģiem ir trīs virsbūves: priekšgalā (baks), vidējā daļā (vidējā virsbūve) un pakaļgalā (pūpe). Šis tips īpaši raksturīgs vecākiem kravas kuģiem un ir plaši izplatīts līdz mūsdienām. Virsbūves kalpo, la izvietotu tajās dažādas kuģa telpas un, lai uzlabotu kuģa jūras spējas. Tās palielina peldamības rezervi un kuģa nenogremdējamību; baks, bez tam, uzlabo kuģa iešanu pret vilni, pūpe aizsargā klāju no viļņu nokļūšanas uz tā.

Divsalu kuģiem ir divas virsbūves, visbiežāk baks un pūpe. Tāda tipa kuģi ir tankeri, sauso beramkravu vedēji u.c.

Kuģis ar pagarinātu baku Tiem baka virsbūve ir pagarināta vai savienota ar vidējo virsbūvi. Pagarināts baks ir jūras velkoņiem, glābšanas un citiem kuģiem. Pagarināts baks tiek veidots arī uz daudziem transporta kuģiem, lai palielinātu priekšgala telpu lielumu.

Kuģis ar pagarinātu pūpi Šādiem kuģiem pūpes virsbūve pagarināta vai savienota ar vidējo virsbūvi, kas ļauj palielināt pakaļgala telpu tilpumu. Pagarināta pūpe ir daudziem kravas un zvejas kuģiem.

Kuģis ar nepārtrauktu virsbūvi Nepārtraukta virsbūve, kas iet visā kuģa garumā, raksturīga pasažieru kuģiem, jo ļauj izvietot lielu daudzumu visdažādāko telpu.

Gluda klāja kuģiem bez virsbūvēm ir tikai izbūves. Pie šī tipa pieder, piemēram, ostas velkoņi, kuriem uz augšējā klāja ir tikai viena līdz bortiem neaizejoša izbūve.

Kvarterklāja kuģi (kvarterdeķa kuģi) Tie atšķiras ar to, ka tiem pakaļējā daļā ir kvarterklājs - augšējā klāja vietējs pacēlums par 1-1,2 m. Kvarterklāju būvē, lai palielinātu pakaļgala nodalījumu tilpumu. Tas ļauj pieņemt vairāk kravas pakaļgala tilpnēs un tādējādi izvairīties no diferenta uz priekšgalu pie pilnas piekraušanas. Bez tam pie mašīntelpas izvietojuma pakaļgalā, kvarterklājs ļauj ērtāk izvietot enerģētisko iekārtu aprīkojumu. Kvarterklāja kuģiem var būt visdažādākās virsbūves.

Kuģis ar tronka klāju Šo kuģu augšējam klājam ir piepacelta daļa (tronks), kas iet gareniski kravas nodalījumu rajonā. Šāds klājs ir dažiem tankeriem un graudu vedējiem ar nelielu kravnesību. Tronks novērš bīstamu kravas pārvietošanos uz vienu bortu pie šūpošanās (tiek samazināts kravas brīvās virsmas laukums. Samazinās brīvās virsmas platums no tilpnes platuma līdz tronka platumam).


Džeimss Franks

Džeimss Franks (James Franck, dzimis , miris ) bija ebreju izcelsmes Vācijas un ASV fiziķis. 1925. gada Nobela prēmijas fizikā laureāts par Franka-Herca eksperimenta veikšanu, kas pierādīja Nilsa Bora atoma modeļa pareizību.

Studējis fiziku Berlīnes Universitātē. Pirmā pasaules kara laikā ieguvis Dzelzs Krustu. No 1920. gada Džeimss Franks strādāja Getingenes Universitātē, kur kopā ar Maksu Bornu veica pētījumus kvantu fizikā.

Pēc 1933. gada, kad varu Vācijā ieguva nacisti, Franks devās uz ASV, kur strādāja Džonsa Hopkinsa Universitātē, bet vēlāk — Čikāgas Universitātē. Piedalījās Manhetenas projektā. Vadīja komisiju, kas 1945. gada 11. jūnijā publicēja t. s. Franka ziņojumu (Franck Report), kurā tika rekomendēts neizmantot atombumbu izbrukumam Japānai.

Otrā pasaules kara laikā Franka Nobela prēmijas medaļa bija palikusi Dānijā, tāpēc, lai tā nenokļūtu nacistu rokās, ungāru ķīmiķis Ģerģs Heveši izšķīdināja Franka (un arī Maksa fon Laues) medaļu karaļūdenī, bet trauku nolika plauktā Nilsa Bora institūtā. Pēc kara zelts no trauka tika atkal izdalīts, un no tā Nobela prēmijas komiteja izgatavoja jaunu medaļu.


Alvaress

Edsons Alvaress (Edson Álvarez; 1997) — Meksikas futbolists; Hulians Alvaress (Julián Álvarez; 2000) — Argentīnas futbolists; Luiss Alvaress (Luis Alvarez; 1911—1988) — spāniski runājošās minoritātes amerikāņu fiziķis.


Fricis Rokpelnis

Fricis Rokpelnis (dzimis , Grobiņas pagasts, miris , Jūrmala) bija latviešu dzejnieks, rakstnieks.


Kārlis Zariņš (rakstnieks)

Kārlis Zariņš ( — ) bija latviešu rakstnieks. Zariņa darbiem raksturīga pievēršanās dzīves dīvainībām, savādiem cilvēku raksturiem; dažkārt tajos sastopama arī mistika, tomēr rakstnieks izvairījies no lirisma un tēlainības.


Attēls:Madonna - the first album.jpg

Dziedātājas Madonnas 1983. gada albuma "Madonna" ("The First Album") Eiropas versijas vāka noformējums.


Madonna (albums)

Madonna ir amerikāņu dziedātājas Madonnas debijas albums. ASV tas tika izdots 1983. gada 27. jūlijā. Eiropas tirgum paredzētā albuma versija ar nosaukumu Madonna - The First Album tika izdots 1985. gada augustā, Eiropā . 2001. gadā ierakstu kompānija Warner Bros. izdeva digitāli atjaunotu albuma versiju, kurā tika iekļautas papildus divas remiksētas dziesmas. Albuma pirmā versija ASV tika pārdota vairāk kā 2 miljonos kopiju, bet uz šo brīdi (2008. gada Janvāris) kopumā pasaulē ir pārdoti aptuveni 8 miljoni eksemplāru.


Like A Virgin

Like A Virgin ir amerikāņu dziedātājas Madonnas otrais studijas albums, kuru ierakstu kompānija Sire Records ASV izdeva 1984. gada 12. novembrī. 1985. gadā albums tika pārizdots Eiropas tirgum un tajā, kā papildinājums, bija pievienota dziesma "Into The Groove". 2001. gadā ierakstu kompānija Warner Bros. izdeva digitāli atjaunotu albuma versiju, kurā tika iekļautas papildus divas remiksētas dziesmas (šajā albuma versijā dziesma "Into The Groove" netika iekļauta). Albuma pirmā versija ASV tika pārdota 11 miljonos kopiju, bet uz šo brīdi (2008. gada Janvāris) kopumā pasaulē ir pārdoti aptuveni 19 miljoni eksemplāru.


Polijas Nacionālā Atdzimšana

Polijas Nacionālā Atdzimšana (NOP) (Narodowe Odrodzenie Polski) ir galēji labēja, radikāla, nacionālistiska politiskā partija Polijā.


Āfrikas jakāns

Āfrikas jakāns (Actophilornis africana) ir viena no jakānu dzimtas (Jacanidae) bridējputnu sugām, kas pieder pie Āfrikas jakānu ģints (Actophilornis). Tas mājo plašā izplatības areālā Āfrikā uz dienvidiem no Sahāras. Āfrikas jakānu ģintī ir vēl viena jakānu suga — Madagaskaras jakāns (Actophilornis albinucha).


Jakānu dzimta

Jakānu dzimta jeb slaidpirksttārtiņu dzimta (Jacanidae) ir tārtiņveidīgo kārtas (Charadriiformes) dzimta, kas apvieno 8 tropu bridējputnu sugas. Jakāni dzīvo tropu biomā visā pasaulē; Āfrikā uz dienvidiem no Sahāras, Dienvidamerikā, Ziemeļamerikas dienvidos, Dienvidāzijā, Austrālijas ziemeļos.

Nosaukums jacana ir aizguvums no tupu indiāņu vārda ñaha'nã, kas savukārt caur Brazīlijas portugāļu valodas vārdu jaçanã ienācis daudzās citās valodās.


Āfrikas jakāni

Āfrikas jakāni, Āfrikas jakānu ģints (Actophilornis) ir viena no jakānu dzimtas (Jacanidae) ģintīm. Āfrikas jakānu ģintī ir divas sugas, kas sastopamas Āfrikas tropu biomā uz dienvidiem no Sahāras, kā arī Madagaskarā. Āfrikas jakānas dzīvo stāvošu ūdeņu saldūdens ezeros vai purvos un dīķos ar atbilstošu veģetāciju (augi ar peldošām lapām).


Jakāni

Jakāni, jakānu ģints (Jacana) ir viena no jakānu dzimtas (Jacanidae) ģintīm. Šajā ģintī ir divas sugas, kas dzīvo Centrālamerikas un Dienvidamerikas tropu biomā. Abas sugas izskatās ļoti līdzīgas un tās var atšķirt tikai pēc pieres sekstes krāsas. Sarkanpieres jakānam tā ir koši sarkana, dzeltenpieres jakānam dzeltena. Abu sugu jaunie putni izskatās vienādi, jo sekstes tiem vēl nav attīstījušās.


Jakovs Rafaļsons

Jakovs Orlovs (), dzimis un plašāk pazīstams kā Jakovs Rafaļsons (Rafalsons) (, arī Яша; dzimis ), ir ebreju izcelsmes Latvijas aktieris, teātra režisors un politiķis.


C4

C4 ir viena no "C" grupas plastiskajām sprāgstvielām. Šo sprāgstvielu visbiežāk izmanto armijas vajadzībām. C4 sastāvā ir RDX kas tiek izmantots par komponentu plastiskajās sprāgstvielās. Cipars aiz C norāda spridzekļa jaudu, jo mazāks cipars aiz C jo tas jaudīgāks. Lielbritānijā šī sprāgstviela ir zināma kā PE-4.

C-4 tekstūra ir līdzīga kā plastilīnam. Šī sprāgstviela ir ļoti stabila un sprādzienu var iegūt tikai ar ekstrēma karstuma un spiediena, ko var iegūt no detonatora.


Adatādaiņi

Adatādaiņi (Echinodermata) ir jūras bentosa dzīvnieku tips. Tie līdz ar hordaiņiem tiek iedalīti otrmutnieku apakšnodalījumā. Savdabīga pieaugušo adatādaiņu īpatnība ir sekundārā radiālā simetrija. Adatādaiņi ir ļoti sena grupa. Tā kā tiem labi izteikts skelets, tie ļoti bagātīgi atrodami fosilā stāvoklī. Pagājušajos ģeoloģiskajos periodos tie ir bijuši daudzveidīgāki, nekā tagad.


Filips Halsmans

Filips Halsmans (; dzimis Rīgā, Latvijā, miris Ņujorkā, ASV) bija fotogrāfs, pazīstams ar saviem fotoportretiem amerikāņu ilustrētajā žurnālā Life. Viens no ievērojamākajiem 20. gadsimta 40. — 70. gadu fotogrāfiem, kas pasaules slavu iemantojis ar dažādu valstu izcilu kultūras darbinieku, intelektuāļu un politiķu parādes un psiholoģiskajiem portretiem. Viņa fotogrāfijas vadošajos ASV žurnālos lielā mērā veidoja priekšstatu par amerikāņu sabiedrības labklājību, optimismu un pašpārliecinātību.

Iemīļots Halsmana paņēmiens bija likt fotografējamajam cilvēkam lēkt — "kad jūs lūdzat cilvēkam lēkt, viņa uzmanība ir pārsvarā vērsta uz lēkšanu un, maskai nokrītot, parādās reālā persona".


Hestija

Hestija ir uguns dieviete grieķu mitoloģijā, pavarda sargātāja. Nekad nav precējusies, Zeva māsa. Reti sastopama grieķu mītos.


Mstislavs Keldišs

Mstislavs Keldišs (; dzimis Rīgā, miris Maskavā) bija Rīgā dzimis krievu un poļu izcelsmes padomju matemātiķis, datorzinātnieks, valsts un partijas darbinieks.


True Blue

True Blue ir amerikāņu dziedātājas Madonnas trešais studijas albums, kuru ierakstu kompānija Sire Records izdeva 1986. gada 30. jūnijā. 1995. gada 9. februārī RIAA šim albumam pasniedza septiņkārtējo platīna sertifikātu, kas saistīts ar 7 miljoniem pārdotu albumu ASV un kopējo pārdoto albumu skaitu pasaulē, kas uz šo brīdi (2008. gada Janvāris) sasniedz vairāk kā 20 miljoni eksemplāru. Albums izdošanas brīdī nekavējoties sasniedza albumu topu pirmo vietu divdesmit astoņās valstīs un šis sasniegums tika ierakstīts Gīnesa rekordu grāmatā. 2001. gadā ierakstu kompānija Warner Bros. izdeva digitāli atjaunotu albuma versiju, kurā tika iekļautas papildus divas remiksētas dziesmas.


Lattelecom TV

Lattelecom piedāvā trīs veidu ciparu televīziju — Lattelecom interneta televīzija, kas pieejama portālā Apollo.lv visiem Lattelecom interneta lietotājiem, Lattelecom digitālā virszemes televīzija un Lattelecom interaktīvā televīzija, kas nodrošina iespēju klientam izvēlēties, ko un kad skatīties.


Like A Prayer

Like A Prayer ir amerikāņu dziedātājas Madonnas ceturtais studijas albums, kuru ierakstu kompānija Sire Records izdeva 1989. gada 21. martā. Uz šo brīdi (2011. gada aprīlis) kopumā pasaulē ir pārdoti aptuveni vairāk kā 18 miljoni albuma kopiju.


Kadriļa

Kadriļa (, kas savukārt no — 'četrstūris') — 18.– 19. gadsimtā Eiropā un tās kolonijās izplatīta modes deja, kurā piedalās pāra skaits dejotāju pāru, kas nostājas viens otram pretī. Parasti tā ir četrpāru deja, kurā dejotāju pāri nostājas cits citam pretī krustā. Sākotnēji kadriļai bija četras daļas ar noslēguma daļu, kas atkārtoja atkal pirmo daļu, lai kadriļu varētu sākt atkal no sākuma. Kadriļām mēdza arī pievienot vēl sesto daļu, kas parasti bija polka vai valsis. Katrai daļai ir savs nosaukums, kas ataino daļas raksturu vai ir pavadošās dziesmas pirmā rinda. Kadriļas pirmsākumi rodami tā saucamajās angļu "lauku dejās" (country dance). Saules karaļa Luija XIV laikā kadriļu pārveidoja un pilnveidoja Francijas karaliskās deju akadēmijas skolotāji. Kadriļa kļuva arvien iecienītāka, pārgāja arī uz Vāciju, Autroungāriju, Krieviju, Skotiju, kur izveidojās savas dejas versijas. Ar laiku kadriļa asimilācijas procesā no modīgas balles dejas kļuva par tautas deju un tagad tā ir izplatīta daudzās Eiropas tautās un ārpus tās robežām.


Gvena Stefani

Gvena Renē Stefani (, dzimusi ) ir amerikāņu ierakstu māksliniece un modes dizainere. Savu dziedātājas karjeru Stefani sāka 1980. gadu otrajā pusē kā sava brāļa Ērika izveidotās rokgrupas No Doubt soliste.


Anta Klints

Anta Klints (īstajā vārdā Anna Emīlija Jekste, dzimusi Liepājā, mirusi Rīgā) bija latviešu teātra aktrise. Atveidoja komiskas, satīriskas, dramatiskass un traģiskas lomas. Plašu popularitāti iemantoja bērniem domātos radioraidījumos.


Vox Maris

Vox Maris ir Lietuvas reģionālā mūzikas, izklaides un informācijas radio stacija. Stacija raida FM 99 MHz viļņos 60 km zonā ap Klaipēdu, kā arī FM 96,8 MHz viļņos Viļņas pilsētā un 70 km ap to.


Kluazonisms

Kluazonisms - paņēmiens glezniecībā, kas apvieo vitrāžu mākslu, japāņu kultūras bilžu un Bizantijas emalju tehnoloģiju. Tajā manāms misticisms, simbolisms. Kluazonismu ieviesa Emīls Bernārs un Luī Anrī. To savos darbos izmantoja arī Pols Gogēns.


Dzejnieks

Dzejnieks, arī poēts, ir rakstnieks, kas raksta dzeju. Dzejnieki mēdz rakstīt darbus arī citos literatūras žanros, piemēram, prozā, kā arī mēdz piedalīties dzejas lasījumos. Dzejnieku darbi nereti netieši norāda uz attiecīgās tautas vai nācijas kultūras un literatūras līmeni, raksturo konkrētus notikumus un laika periodus. Dzejnieki ir pastāvējuši kopš antīkās vēstures un rakstījuši teju visās valodās; dzejnieki ir pielietojuši plašus dzejas stilus, kuri ir mainījušies līdz ar izmaiņām sabiedrībā un kultūrā.

Tāpat kā citiem literātiem, arī dzejniekiem augstākais apbalvojums ir Nobela prēmija literatūrā.


Zarasi

Zarasi () ir pilsēta un pašvaldības centrs Lietuvā. Pilsēta atrodas Latvijas pierobežā. Kūrortpilsēta un pilsētbūvniecības piemineklis.


Aukštojs

Aukštojs ( jeb Aukštàsis kálnas) ir Lietuvas augstākais punkts virs jūras līmeņa. Kalns atrodas ~24 km uz dienvidaustrumiem no Lietuvas galvaspilsētas Viļņas, netālu no Baltkrievijas robežas. 2004. gadā Viļņas Gedimina Tehniskās Universitātes speciālisti noteica precīzu šīs virsotnes augstumu, kas ir 293,84 m. Līdz tam par Lietuvas augstāko virsotni tika uzskatīts Jozapines kalns (liet. - Juozapinė), kura augstums ir tikai nedaudz mazāks kā Aukštojam - 292,7 m.


Jozapines kalns

Jozapines kalns () ir kalns Lietuvā aptuveni 23,5 km uz dienvidaustrumiem no Viļņas pie Baltkrievijas robežas (~4 km), aptuveni 1 km uz dienvidrietumiem no Medininku pils.

Šis kalns ar savu augstumu 292,7 m vjl. ilgu laiku tika uzskatīts par Lietuvas augstāko kalnu. 2004. gadā Viļņas Gedimina Tehniskās Universitātes speciālisti konstatēja, ka augstākā Lietuvas virsotne tomēr ir netālu esošais Aukštojs (293,84 m).


Reģistrs (elektronika)

Reģistrs ir no vairākiem trigeriem sastāvoša ciparu elektroniskā shēma. Izšķir bīdes reģistru un paralēlo reģistru, kā arī ir kombinētie reģistri.


Viļņas Ģedimina tehniskā universitāte

Viļņas Ģedimina tehniskā universitāte (, VGTU) ir Lietuvas augstākā akadēmiskā skola.


Mikrofons

Mikrofons (microphone) ir ierīce akustisku svārstību pārvēršanai elektriskās svārstībās skaņas pastiprināšanas, pārraidīšanas, ierakstīšanas vai mērīšanas nolūkos. Pirmais praktiski lietojamais mikrofons bija oglekļa mikrofons un to lietoja telefoniem.

Gandrīz visi mikrofoni sastāv no vieglas membrānas, kas var svārstīties skaņas iedarbībā, šīs svārstības tiek pārveidotas elektriskā signālā. Šī pārveidošanas metode ir viens no mikrofonu iedalījuma kritērijiem. Dinamiskajiem mikrofoniem pie membrānas ir piestiprināta viegla spolīte, kas atrodas virs liela magnēta un skaņas svārstību rezultātā tur inducējas strāva. Kondensatora mikrofoniem membrāna ir metalizēta un atrodas netālu no liela metāla elektroda. Šie abi komponenti veido kondensatoru, kura kapacitāte mainās skaņas svārstību iedarbībā. Pjezoelektriskajiem mikrofoniem starp membrānu un pamatni iestiprina pjezoelementu. Membrānas svārstību iedarbībā tas veido spriegumu, kas ir proporcionāls skaņas svārstībām.


Ignalina

Ignalina () ir pilsēta Lietuvā, Utenas apriņķī, Ignalinas rajona un Ignalinas pilsētas seņūnijas administratīvais centrs.

Kaut arī Ignalinas AES ir nosaukta šīs pilsētas vārdā, 2009. gada beigās slēgtā elektrostacija atrodas Visaginā, kas ir krietni uz ziemeļiem no Ignalinas. Pie pilsētas - Aukštaitijas Nacionālais parks.

Ignalina ir biatlonistes Diānas Rasimovičūtes (Diana Rasimovičiūtė, 1984) dzimtā pilsēta.


Zemgales vidusskola (Tukuma novads)

Zemgales vidusskola ir vispārējās vidējās izglītības mācību iestāde Tukuma novada Slampes pagastā. Atrodas Slampes ciemā netālu no Tukuma—Jelgavas šosejas. Skola sastāv no 24 "mājiņām" — mācību kabinetiem, kuri savienoti ar gaiteņiem un izkārtoti ap aktu zāli un citām telpām. Skolai ir sporta zāle.


Attēls:Who's That Girl.jpg

Dziedātājas Madonnas 1987. gada filmas "Who's That Girl" tāda paša nosaukuma oriģinālmūzika albuma vāka noformējums.


Who's That Girl

Who's That Girl ir amerikāņu dziedātājas Madonnas pirmais filmas oriģinālmūzikas (OST) albums tāda paša nosaukuma filmai, kuru ierakstu kompānija Sire Records izdeva 1987. gada 21. jūlijā. Filma "Who's That Girl" uz ekrāniem iznāca 1987. gada 7. augustā. Filmas oriģinālmūzikas albums visā pasaulē uz šo brīdi (2008. gada janvāris) ir pārdots aptuveni 6 miljonos kopiju.


You Can Dance

You Can Dance ir amerikāņu dziedātājas Madonnas pirmais dziesmu remiksu albums, kuru ierakstu kompānija Sire Records izdeva 1987. gada 17. novembrī. Albumā ir iekļautas labāko dziesmu remiksa versijas no mūziķes pirmajiem trīs albumiem, kā arī jauna dziesma "Spotlight". Dziesmu remiksu albums visā pasaulē uz šo brīdi (2008. gada Janvāris) ir pārdots aptuveni 7 miljonos kopiju.


Anaksagors

Anaksagors (500. gads p.m.ē. — 428. gads p.m.ē.) bija sengrieķu filozofs, fiziķis, matemātiķis un astronoms.


Imaginārā vienība

Imaginārā vienība ir tāds komplekss skaitlis, kura kvadrāts ir vienāds ar −1. To parasti apzīmē ar i. Imaginārā vienība nav reāls skaitlis, jo reāla skaitļa kvadrāts nevar būt vienāds ar −1.


10. februāris

10. februāris ir gada 41. diena pēc Gregora kalendāra. Līdz gada beigām ir atlikušas 324 (325 garajā gadā) dienas.


Džozefs Makārtijs

Džozefs Reimonds Makārtijs (; — ) bija īru katoļu izcelsmes ASV politiķis, senators no Viskonsinas štata no 1947. līdz 1957. gadam. Radikāls antikomunists, kura aktivitāte, administratīvi vajājot komunistiski un kreisi noskaņotus amerikāņus, lika rasties jēdzienam "makartisms".


Kopotie Ieraksti

"Kopotie Ieraksti" ir 2001. gadā izdota latviešu grupas "Jauns Mēness" albumu antoloģija, kurā iekļauti četri kompaktdiski. Pirmajā diskā "1987-1990" iekļautas "Jauns Mēness" pirmā sastāva ierakstītās dziesmas, kas līdz tam brīdim nebija izdotas ne kasetēs, ne vinila platēs, ne kompaktdiskos. Otrais disks ir atkārtoti izdots albums "Aizlaid šaubas negaisam līdz" (1991. gadā izdots vinila plates formātā). Trešais disks ir atkārtoti izdots albums "Izrāde spogulī" (1993. gadā izdots kasetes formātā). Savukārt ceturtais disks ir pārizdots albums "100 + 1 vēlēšanās" (1995. gadā). Visi albumi ir digitāli pārstrādāti 2001. septembrī Siguldas studijā "SSS".


Kosovas krīze

Kosovas krīze bija etniska un politiska krīze Dienvidslāvijas Federatīvās Republikas provincē Kosovā, kas noveda pie Kosovas kara (1998—1999) un Dienvidslāvijas bombardēšanas, kas bija viens no Dienvidslāvijas karu bruņotajiem konfliktiem.


Vesterns

Vesterns ( — 'rietumi') ir mākslas žanrs literatūrā, kino, glezniecībā un tēlotājmākslā, kas attēlo notikumus Ziemeļamerikas Rietumos (Mežonīgajos rietumos) un romantizē ASV Rietumu dzīves veidu.

Amerikāņu kultūra, neskatoties uz savu salīdzinoši vēsturisku jaunību ir ļoti bagāta un dažāda. Tas ir saistāms ar ASV specifisko mantojumu, kur var atrast dažādu tautu pārstāvjus no visiem pasaules nostūriem. Pateicoties šādai vēsturiskai sakritībai arī radās vesterna žanrs, spilgti piesātināts, ne tikai literatūrā un mākslā, bet arī kino.


Ledlauzis

Ledlauzis ir kuģis ar īpaši stipru korpusu un spēcīgiem galvenajiem dzinējiem. Pēc uzdevuma tie iedalās līnijledlaužos - lai vestu kuģu karavānas smagos ledus apstākļos, palīgledlaužos - lai atbrīvotu ledū iestrēgušus kuģus, un ostas ledlaužos - paredzētos, lai pagarinātu navigācijas sezonu aizsalstošās ostās.

Lai ietu caur ar ledu klātiem ūdeņiem, ledlauzis lieto tā lielo inerci un spēku, lai uzvirzītu tā priekšgalu uz ledus un to ielauztu ar milzīgo kuģa svaru. Ledus sablīvēšanās kuģa priekšgalā var bremzēt tā kustību vairāk, nekā pati ledus laušana. Tādēļ, lai palielinātu ledlauža ātrumu, tos būvē ar tādu korpusa formu, kas salauzto ledu virza apkārt kuģim vai zem tā. Kuģa dzinekļi (dzenskrūves, to lāpstiņas) ir lielākā bojājumu riskā nekā pats korpuss. Tātad ledlauža spēja iet ledū, to lauzt un sekmīgi attīrīt tā trajektoriju no drupām ir svarīga paša kuģa drošībai.


Latvijas Sarkanā Krusta Jaunatne

Latvijas Sarkanā Krusta Jaunatne (LSKJ) ir daļa no vispasaules Sarkanā Krusta un Sarkanā Pusmēness kustības un kopš 1923. gada Paula Gailīša vadībā darbojās kā Latvijas Sarkanā Krusta organizācija jauniešiem. Šobrīd Latvijā ir 23 Latvijas Sarkanā Krusta Jaunatnes nodaļas, tādējādi tā ir viena no lielākajām jaunatnes organizācijām Latvijā.


Marijs Gells-Manns

Marijs Gells-Manns (Murray Gell-Mann, dzimis , miris ) bija ebreju izcelsmes ASV fiziķis. 1969. gada Nobela prēmijas fizikā laureāts par teorētiskajiem pētījumiem elementārdaļiņu fizikā.

Dzimis Ņujorkā ebreju ģimenē. Vecāki bija ieradušies ASV no Černovices, Austroungārijā (tagad Černivci, Ukrainā). Jau bērnībā tika uzskatīts par brīnumbērnu.

1948. gadā ieguva bakalaura grādu Jeila Universitātē, bet 1951. gadā beidza doktorantūru Masačūsetsas Tehnoloģiju institūtā.

20. gadsimta piecdesmitajos gados sāka pētīt salīdzinoši nesen atklātos kaonus un hiperonus. Ierosināja ieviest jaunu kvantu skaitli — dīvainību. 1961. gadā piedāvāja ieviest hadronu definīciju, bet 1964. gadā postulēja kvarku modeli. Paša kvarka nosaukumu Gells-Manns ieguva no Džeimsa Džoisa grāmatas "Finegana vāķēšana" rindas Three quarks for Muster Mark!.

Gells-Manns ir profesors Kalifornijas Tehnoloģiju institūtā.


Beneša dekrēti

Beneša dekrēti (, ) ir Čehoslovākijas Republikas prezidenta Edvarda Beneša Otrā pasaules kara laikā un pirmajos pēckara gados izdota likumu sērija "Republikas prezidenta dekrēti" (, ), kas legalizēja vāciešu un ungāru padzīšanu no valsts.


Zariņš

Bertrams Zariņš (1942) — ASV latviešu ķirurgs ortopēds un sporta medicīnas speciālists; Eduards Zariņš (1876—1947) — latviešu farmaceits un pasniedzējs; Edvīns Zariņš (1954—2022) — latviešu mūziķis; Egīls Zariņš (1961) — latviešu žurnālists; Harijs Zariņš (1957) — latviešu mūziķis; Heinrihs Zariņš (1907—1986) — latviešu žurnālists; Indulis Zariņš (1929—1997) — latviešu gleznotājs, mākslas pedagogs; Ivars Zariņš (1969) — latviešu ekonomists un politiķis; Jānis Zariņš: Jānis Zariņš (1893—1979) — latviešu aktieris un režisors; Jānis Zariņš (1936—2000) — latviešu aktieris. Jānis Zariņš (1913—2000) — latviešu tēlnieks; Juris Zariņš: Juris Zariņš (Juris Zarins; 1945—2023) — latviešu cilmes ASV arheologs; Juris Zariņš (1952—2017) — latviešu izgudrotājs; Kārlis Zariņš: Kārlis Zariņš (rakstnieks) (1889—1978) — latviešu rakstnieks; Kārlis Zariņš (dziedātājs) (1930—2015) — latviešu dziedātājs un operas solists; Kārlis Reinholds Zariņš (1879—1963) — latviešu diplomāts; Kaspars Zariņš (1962) — latviešu gleznotājs; Kristaps Zariņš: Kristaps Zariņš (1943) — latviešu ķirurgs; Kristaps Zariņš (1962) — latviešu gleznotājs; Leonīds Zariņš (1927—1954) ― latviešu nacionālās pretestības kustības dalībnieks; Marģeris Zariņš (1910—1993) — latviešu rakstnieks un komponists; Rihards Zariņš (1869—1939) — latviešu grafiķis; Roberts Zariņš (1880—1938) — latviešu čekists, padomju saimnieciskais darbinieks; Vilnis Zariņš (1930—2014) — latviešu filozofs un politiķis.


Avrila Laviņa

Avrila Ramona Laviņa (; dzimusi ) ir kanādiešu dziedātāja, kuras mūzikas stils definējams kā poproks.

Avrila Laviņa ir dzimusi Ontārio štatā franču izcelsmes kanādiešu ģimenē. Viņas debijas albums "Let Go" tika izdots 2002. gada jūnijā, kad viņai bija 17 gadu. Albums guva milzīgus panākumus un tika pārdots 18 miljonos eksemplāru pasaulē, kļūstot par vienu no 21. gadsimta sākuma visvairāk pārdotajiem albumiem. Arī "Let Go" singli "Complicated", "Sk8er Boi" un "I'm With You" guva ļoti labus panākumus. Laviņas nākamie divi studijas albumi, 2004. gada "Under My Skin" (vadošie singli - "Don't Tell Me" un "My Happy Ending") un 2007. gada "The Best Damn Thing" (dziesmas "Girlfriend", "Hot", "Best Damn Thing" un "When You're Gone") arī guva lielus panākumus, pārdoti attiecīgi 12 un 5 miljonos eksemplāru visā pasaulē. Kopā viņas albumu pārdoto kopiju skaits pārsniedz 35 miljonus. Trīs viņas dziesmas ir sasniegušas 1. vietu Apvienotajā pasaules topā.

Viņa bija precējusies ar kanādiešu rokgrupas Sum 41 solistu Deriku Vibliju. Tagad precējusies ar kanādiešu grupas Nickelback solistu Čadu Krogeru.


Bolderājas osta

Bolderājas osta ir osta Daugavas grīvā un tā tika izveidota 18. gadsimta sākumā. Osta tika veidota tuvu Rīgas līcim tādēļ, ka upē pastāvīgi veidojās smilšu sēkļi, kas neļāva dziļas iegrimes kuģiem iebraukt Rīgas ostā. Palielinoties kuģu un to kravu apjomam, daļu no šo kuģu atvestās kravas sāka izkraut Bolderājas piestātnēs un tālāk uz Rīgu veda ar liellaivām.

Krievijas Impērijas tranzīttirdzniecībai caur Rīgu bija ļoti liela nozīme Baltijas guberņu saimniecības attīstībā. Rīga kļuva par vienu no nozīmīgākajām Krievijas lauksaimniecības ražojumu eksportētājām, par lielu iekšējās un ārējās tirdzniecības centru. Laikā no 1791. līdz 1800. gadam Rīgas ostu ik gadus apmeklēja vidēji 874 kuģi gadā, bet laikā no 1841. līdz 1850. gadam — 1542 kuģi gadā. Rīgas osta ar savām funkcijām netika galā, kuģi ilgi gaidīja piestāšanas atļauju reidā, Daugava bija liellaivu pieblīvēta.

Rīgas galvenās eksportpreces šajā laikā bija lini, kaņepāji, pakulas, linsēklas, kaņepes, labība un kokmateriāli, kas lielāko tiesu bija plašus pārkraušanas laukumus prasošas preces. Mazā Rīgas osta ar ierobežotajām pārkraušanas iespējām nespēja tikt galā ar šo preču apjomu (sevišķi lielas problēmas sagādāja kokmateriāli, kas ieņēma visai ievērojamu vietu eksportpreču vidū). To visu daļēji kompensēja palīgostas izbūve Bolderājā. Bez tam Bolderājā kuģos tika iekrautas smagas vai apjomīgas eksportkravas (piemēram, kaņepāji, pelni).


Mājas sesks

Mājas sesks (Mustela putorius furo) jeb fretka (no ) ir meža seska domesticēta pasuga. Tas parasti ir neliela auguma (līdz 50 cm) dzīvnieks ar garenu, lokanu ķermeni un pagaru asti. Ķermenis ir klāts ar biezu spalvu.

Uzskata, ka mājas seska jeb fretkas sencis ir meža sesks vai, iespējams, Eiropas meža seska hibrīdi ar stepes sesku (Mustela eversmanni). Par fretku dzimteni tiek uzskatīta Ēģipte. Tā kā meža sesks pamatā medī grauzējus, tad ši īpašība kļuva par noteicošo, kādēļ cilvēki pieradināja meža sesku. Senatnē to lietoja peļu, žurku, trušu un citu kaitīgo dzīvnieku izķeršanai. Pastāv uzskats, ka sesks tika pieradināts pirms 2500 gadiem.

Latvijā fretka ir samērā jauns dzīvnieks. Pilntiesīgu mājdzīvnieka vietu fretkas Latvijā sāka iekarot apmēram no 2000. gada, un to popularitāte strauji aug.


Jānis Vanags (arhibīskaps)

Jānis Vanags (dzimis Liepājā) ir Latvijas Evaņģēliski luteriskās baznīcas (LELB) arhibīskaps.


Sfragistika

Sfragistika - vēstures palīgdisciplīna, kas pēta zīmogus (piestiprināšans veidus, materiālus, ziņas par zīmogu nodevām, viltošanu utt.) un to veidošanos, saistību ar valsts un dzimtas attīstību.

Zīmogs ir zīmogošanas rezultāts, kas ir piestiprināts vai paliek uz pergamenta, papīra, bet spiedogs ir ierīce, ar ko veic zīmogošanu.


Ig Nobela prēmija

Ig Nobela prēmija ir Nobela prēmijas parodija, kuru sāka pasniegt 1991. gadā par pētījumiem, kurus nevar un arī nevajadzētu atkārtot. Tagad tā tiek piešķirta par pētījumiem, kas liek cilvēkiem smieties un tikai pēc tam domāt.


Metroloģija

Metroloģija (no sengrieķu μέτρον [metros] — "mērs" un λόγος [logos] — "vārds, mācība") ir zinātne par mērīšanu. Metroloģija ietver mērīšanas teorētiskos un praktiskos aspektus.


Diplomātika

Diplomātika (, ) — vēstures zinātnes palīgdisciplīna, kas nodarbojas ar dokumentu formas un satura pētniecību. Tās uzdevums ir noteikt dokumentu autentiskumu. Jēdziens atvasināts no Renesanses laika jēdziena, kad vēstures dokumentus pēc karaļu un pāvestu privilēģiju parauga sāka dēvēt par diplomiem.

Diplomātika ir pirmā vēstures palīgdisciplīna, kas tika teorētiski pamatota. Praktiskā diplomātika radās XIV gadsimtā kā jurisprudences palīgnozare. XIV—XV gs. sāka veidoties tās metodika. Zinātnes iezīmes tai piešķīra franču benediktietis Žans Mabiljons(Mabillon) 1681. gadā ar savu darbu "Par diplomātiku" (De re diplomatica), kas izraisīja plašu rezonansi un kam bija daudz sekotāju.

Diplomātikas uzplaukums sākās pēc Lielās franču revolūcijas. 1821. g. Parīzē nodibināja pat īpašu diplomātikas skolu (École des Chartes), kuras vadītājs bija Leopolds Delīls (Delisle). Tur mācījās arī vācu vēsturnieks Teodors fon Zikels (von Sickel), kurš vēlāk pēc Parīzes parauga nodibināja diplomātikas skolu "Austrijas vēstures pētniecības institūts" (Institut für Österreichische Geschichtsforschung).


Hronoloģija

Hronoloģija (no (hrónos) — 'laiks') ir vēstures palīgdisciplīna, kas pēta dažādu tautu gadu skaitīšanas sistēmas un laika noteikšanas paņēmienus kalendāros, palīdz noteikt vēstures avota rašanās laiku, sniedz notikumu uzskaitījumu laika secībā.


Proteīni (nozīmju atdalīšana)

Proteīni - vienkāršas olbaltumvielas; Proteīni - lauksaimniecībā organisku un neorganisku slāpekli saturošu vielu kopums dzīvnieku barībā.


Gada vārds Latvijā

Gada vārds Latvijā ir Rīgas Latviešu biedrības (RLB) Latviešu valodas attīstības kopas (LVAK) kopā ar Latvijas Rakstnieku savienību (LRS) un Latvijas Zinātņu akadēmijas (LZA) Terminoloģijas komisiju (TK) rīkota anketēšana par gada vārdu, nevārdu un spārnoto teicienu latviešu valodā. Aptauja tiek rīkota kopš 2003. gada katra gada beigās.

Šādas akcijas tiek rīkotas, lai rūpētos par latviešu valodas attīstību un pievērstu uzmanību nevēlamu vārdu ienākšanai latviešu valodā. Tiek iesaistīta sabiedrība, kas var izteikt domas, iesūtot savus priekšlikumus attiecīgās kategorijās. Kad iesūtītie materiāli ir apkopoti, žūrija, kurā piedalās RLB LVAK, LRS un LZA TK pārstāvji, izvērtē sabiedrībā plaši un aktuāli novērojamas vēlamas un nevēlamas leksiskas un frazeoloģiskas parādības, kā arī spārnoto teicienu klāstu. Žūrija pavēstī savu vērtējumu sabiedrībai, tādējādi iesacīdama veiksmīgus, latviešu valodā derīgus jaunvārdus un citus aktualizējušos vārdus, vai gluži pretēji — norādīdama un paskaidrodama, kas būtu jāatzīst par nevēlamu.

Aptaujas rezultātus paziņo īpašā konferencē nākamā gada janvārī.


Ernests Lorenss

Ernests Orlando Lorenss (, — ) bija ASV fiziķis. Pazīstams kā ciklotrona izgudrotājs, par ko 1939. gadā saņēma Nobela prēmiju fizikā. Kalifornijas Universitātes Bērkli ilgstošs darbinieks. Lorensa vārdā nosaukts periodiskās tabulas 103. elements lourensijs.


Kaspars Kambala

Kaspars Kambala (dzimis Jelgavā) ir bijušais latviešu sportists — basketbolists un bokseris. Spēlēja spēka uzbrucēja un centra pozīcijā, Latvijas basketbola izlases dalībnieks.

Basketbolists bija arī K. Kambalas brālis Kristaps Kambala (1977—2003).


Alberts Maikelsons

Alberts Abrahams Maikelsons (Albert Abraham Michelson, — ) bija Prūsijā (mūsdienu Polijā) dzimis ebreju izcelsmes ASV fiziķis. Pazīstams ar gaismas ātruma mērījumiem un Maikelsona-Morleja eksperimentu, par ko 1907. gadā saņēma Nobela prēmiju fizikā. Maikelsons bija pirmais amerikānis, kurš saņēma Nobela prēmiju kādā no zinātnēm (1906. gadā Teodors Rūzvelts saņēma Nobela miera prēmiju).

Dzimis ebreju tirgotāju ģimenē Prūsijas mazpilsētā, tomēr, kad Albertam bija tikai divi gadi, ģimene pārcēlās uz ASV. Maikelsons uzauga nelielās kalnraču pilsētiņās Kalifornijā un Nevadā. 1869. gadā prezidents Uliss Grānts ieskaitīja Maikelsonu ASV Kara flotes akadēmija mičmaņu kursā, kuru viņš beidza 1873. gadā, parādot īpašas spējas optikā, siltuma teorijā un klimatoloģijā. Pavadot divus gadus kuģojot, 1875. gadā Maiklesons atgriezās akadēmijā un līdz 1879. gadam šeit pasniedza fiziku un ķīmiju. No 1880. līdz 1882. gadam mācījās Berlīnē un Parīzē.

Jau 1877. gadā mēģināja veikt pirmo gaismas ātruma eksperimentu. 1881. gadā demobilizējās no flotes un kļuva par fizikas profesoru Keisa Vesternrezervas universitātē (toreiz Lietišķo zinātņu skola), Klīvlendā, kur 1887. gadā kopā ar Edvardu Morleju veica Maikelsona-Morleja eksperimentu, kas it kā pierādīja ētera neesamību. 1889. gadā kļuva par profesoru Klārka Universitātē Vusterā, Masačūsetsā, bet 1892. gadā — Čikāgas Universitātē.


Ādams Kadmons

Ādams Kadmons - garīgais pirmcilvēks Kabalas mācībā, pirmo reizi minēts Īzaka Lurias atklāsmēs. Plašākā nozīmē tiek saprasts kā cilvēka arhetips, kura līdzinieki šajā pasaulē ir cilvēki, kas tomēr ir zaudējuši trīs sākotnējās īpašības - dievišķo gudrību, daili un nemirstību. Cilvēkos ir ielikta neapzināta tieksme šo zaudēto stāvokli atkal atgūt.


Starptautiskā Krišnas apziņas biedrība

Starptautiskā Krišnas apziņas biedrība ( jeb ISKCON) jeb Harē Krišnas kustība ir 1966. gadā ASV reģistrēta reliģiskā organizācija, hinduistu sekta, kas radusies no Gaudīja Višnuisma. 2012. gadā bija vairāk kā 300 ISKCON centru visā pasaulē.

2017. gadā biedrībai Latvijā bija 11 reģistrētas draudzes ar apmēram tūkstoti aktīvu dalībnieku un ap 2 tūkstošiem sekotāju.


Sekta

No valodnieciskā viedokļa sekta ir no kopuma atdalījusies grupa ( — 'atdalīt'), tātad kristiešu kontekstā jebkura grupa, kas nepieder pie universālās jeb katoliskās Baznīcas), t.i., nošķiras no tās, veido savrupa veidojuma politiku. Sektantisms ir nošķiršanās no vispārējās kopienas.

Sekta parasti rodas kā opozicionārs, "pareizāks" kādas jau esošas mācības traktējums. Izteikta tendence uz garīgu renesansi (revivalisms), kura ārējās pazīmes ir īpaša tikumiskā kodeksa un rituālu strikta ievērošana. Psiholoģiski lielākoties saistīta ar savas izredzētības iztēlošanos. Bieži noved pie izolacionisma, norobežojoties no "nepareizi" domājošajiem", pie fanātisma uzskatos. Lielākā daļā sektu balstās uz līdera/līderu harismu, izredzētību, no Providences saņemtu svētību, neatzīst hierarhiju un klēra institūtus, dažkārt sludina mantas kopību. Sektas ģenēzes sākuma posmā uzsvērta visu tās locekļu vienlīdzība, brīvprātība, pievēršanās pirms uzņemšanas. Atsevišķi ņemot, daudzas no šīm pazīmēm piemīt daudzām reliģijām, taču viss kopums raksturīgs sektām (kaut modificējas atkarībā no sektas izcelsmes kultūrvides un tradīcijām).

Ja sekta izturējusi laika pārbaudi un kvantitatīvi pieaugusi (kritēriji nekur nav noteikti, bet ir sociāli konvencionāli: vai nu sabiedrības vairums turpina to uzskatīt par sektu, vai jau atzīst par konfesiju), tā var pārvērsties par denomināciju, konfesiju vai baznīcu. Piemēram, kristietība radās m.ē. I gs. kā jūdaisma sekta, taču jau pēc pāris gadsimtiem bija tik ļoti izpletusies kvantitatīvi un atšķirības no jūdaisma jau bija tik ievērojamas, ka tā kļuva par baznīcu, no kuras savukārt atšķēlās jaunas sektas (montanisti, ariāņi, gnostiķi, ebionīti, nestoriāņi u.c.). Eiropā XVI gs. no katoļu baznīcas atšķēlās protestantu sektas, kas ar laiku pārtapa par baznīcām (piemēram, evaņģēliski luteriskā baznīca, t.s. luterāņi), no kuriem savukārt pa laikam atšķēlās un radās jaunas sektas (baptisti, septītās dienas adventisti, Jehovas liecinieki, mormoņi u.c.), no kurām pirmās divas Latvijā nu jau ir kļuvušas par "tradicionālām" baznīcām.

Āzijas kultūrās raksturīga nevis atšķelšanās no kāda viena garīga strāvojuma, lai "atgrieztos pie saknēm", to reformētu, bet jaunu sektu rašanās, dažādu esošu religisku mācību selektīvi atlasītus koncepciju fragmentus eklektiski savienojot jaunā koncepcijā, piemēram, islāms (kas uzreiz izvērtās par atsevišķu baznīcu un nav pieskaitāms pie sektām), mūnisti, Faluņgun u.c.


Uga Skulme

Uga Skulme ( — ) bija latviešu gleznotājs un mākslas zinātnieks. Viņš ir dzimis Jēkabpilī, Latvijā. Studējis tieslietas, vēlāk arhitektūru un glezniecību Pēterburgas universitātē. Bijis Rīgas mākslinieku grupas loceklis, Latvijas Mākslas akadēmijas profesors. Viens no Skulmju dinastijas māksliniekiem.


Ana Ivanoviča

Ana Ivanoviča ( vai Ana Ivanović, dzimusi Belgradā, Serbijā) ir bijusī serbu tenisiste. Bijusi WTA ranga līdere 2008. gadā. Ana Ivanoviča ir 2008. gada Francijas atklātā čempionāta tenisā sieviešu vienspēļu uzvarētāja. 2007. gada Francijas atklātajā čempionātā tenisā Ivanoviča piekāpās Žustīnei Enānai un 2008. gada Austrālijas atklātajā čempionātā finālā zaudēja Marijai Šarapovai. Karjeras laikā izcīnījusi 15 WTA un 5 ITF titulus vienspēlēs.

Pirmo reizi viņa pievērsa sev uzmanību, spēlējot junioru Vimbldonas finālā 2004. gadā, kurā zaudēja Katerīnai Bondarenko. 2004. gadā Cīrihes turnīrā viņa apspēlēja Venusu Viljamsu ar rezultātu 7-6, 7-6.

2005. gadā Ana ieguva savu pirmo titulu. Tas notika Kanberā. Šajā gadā viņa apspēlēja arī Amēliju Moresmo, kura bija izlikta ar trešo numuru.

Ana sāka spēlēt tenisu piecu gadu vecumā. Viņa lūdza vecākus aizvest viņu uz tenisa treniņiem pēc tam, kad redzēja pa televizoru, kā spēlē Monika Seleša. Tagad viņas favorīts tenisā ir Rodžers Federers. Anas vecāki atbalsta viņas nodarbošanos. Viņas māte Dragana, juriste, un tēvs Miroslavs, pašnodarbināts uzņēmējs, apmeklē visas Anas spēles. Anai patīk spēlēt basketbolu, ar jaunāko brāli Milošu, kā arī viņai patīk iepirkties, skatīties filmas un spēlēt sudoku.

2016. gada 28. decembrī Ana Ivanoviča paziņoja par profesionālās karjeras beigām.